text:
Reba Video
Baza Shangazi
Intambwe 8 wakoresha kugira ngo ubone umukobwa wakubera inshuti
1. Tangira uterete kandi ushyiremo imbaraga umunsi ku munsi
Ibi bivuze ko niba utangiye gutereta, waganiriza umukobwa umunsi wa mbere bikakugendekera neza naho umunsi wa kabiri bikanga ntabwo ugomba guhita ucika intege ahubwo icyo ugomba kureba ni uburyo wakoresheje umwegera (approaches) byaba na ngombwa ukaba wahindura. Gerageza uhindure uburyo; wenda niba waramusanze iwabo, ku ncuro ya kabiri reba uko mwaganira mwasohokeye ahantu hakeye hatari ahabonetse bose.
2. Hitamo ijwi uzajya umuganirizamo
Kugira ngo urukundo rwanyu rukure ugomba kumenya uburyo uzajya uganiriza umukunzi wawe ndetse n’ijwi uzajya ukoresha kugira ngo umwereke ko uri inshuti idasanzwe cyangwa se y’umwihariko. Muri iryo jwi ryiza riyunguruye niho uzerekanira agaciro kawe ndetse n’iyo mwaba mwari musanzwe muziranye bizatuma ahindura uburyo yagufataga ahite yumva ko hari icyahindutse.
3. Ugomba kubaka ubucuti bwanyu ku buryo budasanzwe
Mu gihe urebye inkumi ukabona yakubera inshuti ugomba kuyereka ko umukeneyeho ubucuti mu buryo butandukanye n’ubusanzwe; ni ukuvuga ko ugomba kumuha umwanya ukamwereka ko umwitayeho, ukamuganiriza ibintu bituma atakurambirwa. Gerageza kugenda umwereka udushya, umukorere ibintu atakekagag ako wamukorera umunsi ku munsi kuva utangiye gahunda yawe yo kumutereta.
4. Banza umwereke ko wamubera inshuti bisanzwe mbere yo kumwereka ko wamubera boyfriend
Ikintu kijya kigora abahungu ni uburyo bwo gukurura abakobwa mu gihe barimo gutereta. Mbere yo gutangira umubwira ko yakubera inshuti idasanzwe banza byibura unamwereke ko wamubera inshuti no mu buzima busanzwe (ubuzima bwa buri munsi) kuko aba asanzwe abana n’abahungu benshi. Gerageza umwereke ko hari ikintu utandukaniyeho n’abandi ahora abona cyangwa abana nabo, mbese umwereke ubucuti nyabwo.
5. Ugomba kwikuramo ubwoba
Impamvu ugomba kwikuramo ubwoba ni uko ushobora kuba ufite amafaranga, uri mwiza, ureba neza, uri umuntu w’icyamamare ahantu utuye, ariko ukaba wabura umukobwa wagira incuti kubera gutinya kumubwira akakuri ku mutima. Ikindi kandi ubwoba butuma umuntu atigirira icyizere no mu buzima busanzwe, bikaba bishobora kugusubiza inyuma mu byo ukora.
6. Menya uburyo wegera umukobwa n’uburyo umubwira ko umukunda
Ikigaragara ni uko hari bamwe mu basore bagenda bagahita babwira abakobwa ko babakunda gutyo gusa (bagasa n’ababibatura hejuru batabanje kubateguza), ugomba gushaka umwanya uhagije n’uburyo bwo kubivugamo niba ushaka ko icyifuzo cyawe cyakirwa neza. Nta bwo ari byiza kugenda ugahita ubwira umukobwa ngo “ndagukunda”,geregeza ushake uburyo bwiza wamubwiramo ko umukunda aho kuza ubimutura hejuru kuko ashobora gukeka ko utabikomeje.
Ugomba kandi kumenya ibihe umukobwa arimo kuko ushobora kumusaba urukundo ari mu bihe bibi bigatuma atabyitaho; urumva rero ko ugomba kubanza guperereza ukamenya niba ari mu bihe bye byiza byamufasha kwakira icyifuzo cyawe kandi akacyitaho.
7. Umukobwa naguhakanira bwa mbere ntuzacike intege
Umukobwa naguhakanira ku munsi wa mbere ntuzahite ucika intege ku ikubitiro, ngo wumve ko byarangiye. Iki ni ikintu cy’ingenzi niba ushaka kubona umukunzi. Ugomba gukomeza kugerageza amahirwe yawe kuko abakobwa benshi ntibajya bemerera umuntu ubucuti (urukundo) ku nshuro ya mbere. Ugomba gukomeza kumwereka ko uri umugabo, ugakomeza ugahatiriza, amaherezo azagera aho abone ko umukunda utapfuye kubivuga gusa wikinira maze bimwereke ko umukunda by’ukuri nawe abonereho.
Ariko naguhakanira bwa mbere ugahita ucika intege akabona ntugarutse, azabona ko utamukundaga, mbese ko wamukinishaga.
8. Mwereke ibyiza afite ku mubiri we ariko wirinde gukabya ngo uvuge ibyo adafite
Niba umukobwa afite amaso meza cyangwa urundi rugingo rwiza ku mubiri we bimubwire kandi umubwire ko ubikunda. Urugero: Mubwire ko ukunda inseko ye niba aseka neza bikagushimisha; ibi bizatuma abona umwitaho, ko ubona igihe cyo kwicara ukamureba ukamwitegereza ndetse ukanamutekereza.
Subscribe to: Post Comments (Atom)


c: text/html

text: 13 Yehova abwira Mose ati2 “ohereza abantu bajye gutata igihugu cy’i Kanani, icyo ngiye guha Abisirayeli.+ Mwohereze umugabo umwe muri buri muryango wa ba sekuruza, buri wese abe ari umutware+ mu muryango wabo.”3 Mose abohereza baturutse aho mu butayu bwa Parani+ nk’uko Yehova yari yamutegetse. Abo bagabo bose bari abatware b’Abisirayeli.4 Aya ni yo mazina yabo: uwo mu muryango wa Rubeni ni Shamuwa mwene Zakuri;5 uwo mu muryango wa Simeyoni ni Shafati mwene Hori;6 uwo mu muryango wa Yuda ni Kalebu+ mwene Yefune;7 uwo mu muryango wa Isakari ni Igalu mwene Yozefu;8 uwo mu muryango wa Efurayimu ni Hoseya+ mwene Nuni;9 uwo mu muryango wa Benyamini ni Paluti mwene Rafu;10 uwo mu muryango wa Zabuloni ni Gadiyeli mwene Sodi.11 Mu muryango wa Yozefu,+ uwo mu muryango wa Manase+ ni Gadi mwene Susi;12 uwo mu muryango wa Dani ni Amiyeli mwene Gemali;13 uwo mu muryango wa Asheri ni Seturi mwene Mikayeli;14 uwo mu muryango wa Nafutali ni Nakibi mwene Vofusi;15 uwo mu muryango wa Gadi ni Geweli mwene Maki.16 Ayo ni yo mazina y’abagabo Mose yohereje gutata igihugu. Hoseya mwene Nuni Mose yamwise Yosuwa.*+17 Igihe Mose yabatumaga gutata igihugu cy’i Kanani, yarababwiye ati “nimuhaguruke hano muzamuke munyure i Negebu,+ mugere no mu karere k’imisozi miremire.+18 Murebe uko icyo gihugu kimeze+ hamwe n’abantu bagituyemo. Murebe niba bafite imbaraga cyangwa niba bafite intege nke, niba ari bake cyangwa ari benshi;19 murebe n’uko igihugu batuyemo kimeze: niba ari cyiza cyangwa ari kibi, murebe n’imigi batuyemo uko imeze, niba batuye mu mahema cyangwa mu migi igoswe n’inkuta.20 Murebe n’uko ubutaka bwaho bumeze: niba bwera cyangwa burumba,+ niba icyo gihugu kirimo ibiti cyangwa nta byo. Kandi muzabe intwari+ muzane ku mbuto zo muri icyo gihugu.” Icyo gihe inzabibu za mbere zabaga zeze.+21 Nuko barazamuka batata icyo gihugu bahereye mu butayu bwa Zini+ bagera i Rehobu+ ku rugabano rw’i Hamati.+22 Bazamutse i Negebu+ bagera i Heburoni.+ Icyo gihe Ahimani na Sheshayi na Talumayi+ bene Anaki+ ni ho bari batuye. Heburoni+ yari yarubatswe imyaka irindwi mbere y’uko Sowani+ yo muri Egiputa yubakwa.23 Bageze mu kibaya cya Eshikoli+ bahaca ishami ririho iseri ry’imizabibu,+ babiri muri bo bagenda barihetse ku giti, bajyana n’amakomamanga+ n’imitini.24 Aho hantu bahita ikibaya cya Eshikoli+ bitewe n’iseri ry’imizabibu Abisirayeli bahaciye.25 Bamaze iminsi mirongo ine+ batata icyo gihugu, baragaruka.26 Nuko basanga Mose na Aroni n’iteraniro ry’Abisirayeli ryose i Kadeshi+ mu butayu bwa Parani. Bababwira iby’urugendo rwabo, babereka n’imbuto zo muri icyo gihugu.27 Baramubwira bati “twageze mu gihugu watwoherejemo, kandi koko twasanze ari igihugu gitemba amata n’ubuki;+ dore n’imbuto zaho twazanye.+28 Icyakora twasanze abantu batuye muri icyo gihugu ari abanyambaraga kandi bafite imigi ikomeye cyane igoswe n’inkuta.+ Twabonyeyo n’abantu bakomoka kuri Anaki.+29 Abamaleki+ batuye mu karere ka Negebu,+ Abaheti n’Abayebusi+ n’Abamori+ batuye mu karere k’imisozi miremire, naho Abanyakanani+ batuye ku nyanja no ku nkengero za Yorodani.”30 Nuko Kalebu+ agerageza gucecekesha abantu kugira ngo batege amatwi Mose, afata ijambo aravuga ati “nimuze tuzamuke kandi turigarurira icyo gihugu nta kabuza, kuko dufite imbaraga zo kukinesha.”+31 Ariko abantu bari barajyanye na we baravuga bati “ntidushobora gutera bariya bantu kuko baturusha amaboko.”+32 Bakomeza kubarira Abisirayeli inkuru mbi+ ku bihereranye n’igihugu bari baragiye gutata, bagira bati “igihugu twazengurutse tugitata, ni igihugu kirya abaturage bacyo, kandi abaturage bose twagisanzemo ni abantu barebare cyane kandi banini.+33 Twabonyeyo n’Abanefili, bene Anaki,+ bakomoka ku Banefili, ku buryo twabonaga tumeze nk’ibihore imbere yabo, kandi na bo ni ko batubonaga.”+

robotstxt: allowed

filter: keep


text:
Gufasha ababyeyi gusobanukirwa na zimwe mu ngaruka zituruka ku makimbirane yo mu miryango bizatuma umubare w’abana bajya mu buzima bwo mu muhanda kuba inzererezi ugabanuka.
Ababyeyi bo mu karere ka Bugesera baterwa inkunga n’ikiko cy’Abadacogora-Intwari cya Caritas Kigali biciye mu mushinga witwa Nifitiyicyizere uterwa inkunga na RGB ku bufatanye na Migeprof bigishijwe uburyo bakumira amakimbirane mu miryango yabo ndetse no mu baturanyi, kugirango bakumire ikibazo cy’abana bajya mu buzima bwo mu muhanda.
Aha ababyeyi bigishijwe uburyo umuntu ashobora guhosha amakimbirane mu ngo zabo kugirango abana bakurire mu miryango yishimye.
Icyambere ababyeyi bakora n’ibiganiro hagati yabo bakareba ikintu cyabateye kugirana ibibazo, nyuma y’ibiganiro byabo bashobora no gusabana imbabazi kugirango ubuzima busubire mu buryo.
Mukamukiza Illumine avuga ko iyo yakimbiranaga n’umugabo we akenshi byabaga byatewe n’ubusinzi yataha nawe akamutongonya bakaba bararwanye, ibyo byaje kubaviramo guhura n’ikibazo cy’umwana wabo waje kurambirwa iyo nduru yigira kwibera mu muhanda (kuba inzererezi).
Aha rero baje kwigishwa uburyo bwo gukumira amakimbirane batangira kujya baganira hagati yabo ku kibazo bagiranye batangira kugira imibereho myiza mu ngo zabo.
Gukemura amakimbirane byabafashije no gutera imbere kuko wa mwanya bamaraga batongana batangiye kujya bawukoresha bajya inama maze urugo rwabo rutangira kuzamuka mu iterambere.
Ati “Twagiraga ingorane cyane z’ubukene buturutse kutumvikana kuko tutahurizaga hamwe, nyuma yo kwigishwa twatangiye kujya tuganira mucyimbo cyo gutongana”.
Ikindi kiza kirinda abashakanye amakimbira avuga ko bigishijwe kubanza kumenya amakuru y’impamo ku kintu cyose cyabatera amakimbirane hagati yabo.
Ntawiniga Dieudonne niwe wari umuhuzabikorwa w’amahugurwa yahawe bano bagenerwabikorwa bo mu karere ka Bugesera mu mpera z’umwaka wa 2020 avuga ko mu ntego bafite harimo no guha yabigishije uburyo hakumirwa amakimbirane kugirango bigabanye umubare w’abana bajya mu buzima bwo mu muhanda.
Ati“Impamvu duhugura ababyeyi ku makimbirane n’uburyo bwo kubafasha kumenya kuyakumira atarazana ingaruka mbi mu miryango”
Umwana wese akenera kuba mu muryango utekanye, iyo ababyeyi bahora bari mu makimbirane bituma abana bivumbura kajya mu muhanda bibwira ko bahunze uko gushyamirana kw’ababyeyi babo.
Iyo bahuguye ababyeyi bakagira ubushobozi bwo kwikemurira ibibazo mu miryango yabo bituma abana babo nabo babaho batekanye bityo ntibajye kubaho mu buzima bwo mu muhanda.


text:
“Umumaro w’umusaraba”Maniriho Jean Damascene
Umwigisha:Maniriho Jean Damascene
Intego:Umumaro w’umusaraba
Yatangiye ashima Imana ko yatanze Umwana wayo kugira ngo aducungure.
Umwigisha yasomye abagambo aboneke mu butumwa bwiza muri Matayo 26:26-29 hagira hati”
Bakirya Yesu yenda umutsima arawushimira, arawumanyagura, awuha abigishwa be arababwira ati
“Nimwende murye, uyu ni umubiri wanjye.”
Yenda igikombe aragishimira, arakibaha, arababwira ati “Munywere kuri iki mwese, kuko aya ari
amaraso yanjye y’isezerano rishya, ava ku bwa benshi ngo bababarirwe ibyaha. Ariko ndababwira
rwose yuko ntazanywa ku mbuto z’imizabibu, mpereye none nkageza umunsi nzasangirira namwe
vino nshya mu bwami bwa Data.”
Aya magambo yavuzwe na Yesu Kristo ubwo yasangiraga n’ abigishwa be abikora nk’ ikimenyetso kugira ngo bajye bamwibuka umwigisha yakomeje avuga ko iyo dusomye mu itangiriro ikosa ribi ribaho ni ukuva ubushake bw’ Imana nkuko byagendekeye Adamu. umwambaro Umwami yatabwiye ni Presence Y Imana kuko iyo uyivuye uba nkuko warusazwe Ariko Imana yohereje umwana Yesu Kristo wayo ngo aze acungure umuntu kugira ngo asubire mu bushake bw’Imana.
Urupfu rwa Yesu abagalatiya 5:21 iyo usomye uyu umurongo ugaragaza ko utarigeze kumenya Icyaha yahindutse icyaha kugira ngo aducungure, aha Yesu yabaye umuhuza wacu n’ Imana tubona gusubira mu bushake bw’Imana aribyo bituma twakira umwuka wera ariko abakora ibyaha bo bajya imyuka iva kwa Sekibi ari we Satani ikindi inzira ituma tugera mu ijuru ni Yesu wenyine nkuko yabyivugiye ari ni njye nzira y’ukuri n’ubugingo, yakomeje avuga ko ukuntu Yesu ari igitangaza kuko yatumye tugera aho tutageraga iyo urebye usanga abisirayeli bari bafite inzu batambambiragamo irimo ahera na hera cyane noneho kubera Yesu twarahageze rero iyo wakiriye Yesu Kristo iyo ufite inyota y’ibyaha irashira, iyo ufite irari ry’ubusambanyi cyangwa usambana nabyo bikuvamo,rero gutuka umwuka wera ni ugukeretsa amaraso ya Yesu kuko iyo ufite Yesu kristo arakumenya kuko muba mufite aho muhurira ikindi kandi na satani ajya amenya aho abe bari.
Yabwiye abakiristu impamvu tutabazwa nkuko turi iwabandi kuko inkoko iri iwabo ishonda umukara ariko nitugera iwacu tuzabona ibyo amaso yacu atize abona nuko rero yaradupfiriye azize ibyaha byacu.naho ntiduhangayike kubera ibigeragezo duhura nabyo nibyo byerekana ko turi mu nzira naho iyo ugenda ukabona n’ibinezeza gusa umenye ko uri gusanga Satani.
Yasobanuye impamvu Yesu yavuze ngo Niki kikundekesheje ? Nuko yaramaze kuhinduka icyaha ubwiza bw Imana byari byamuvuyeho nonese mwenedata Reba niba ukibuka neza akamaro kuyu musaraba?
828 total views, 2 views today


text:
Isomo rya 1: Intangiriro 22,1-19
Nyuma y’ibyo Imana igerageza Abrahamu, iramubwira iti «Abrahamu!» Arayisubiza ati «Ndi hano.» Imana iti «Fata umwana wawe, umwana wawe w’ikinege ukunda, Izaki; ujye mu karere ka Moriya. Nuhagera uzamutambeho igitambo gitwikwa, ku musozi nzakwereka.» Abrahamu arazinduka, yasa inkwi z’igitambo gitwikwa; ategura indogobe ye, nuko aragenda hamwe n’abagaragu be babiri na Izaki umwana we w’umuhungu, berekeza mu karere Imana yari yamubwiye. Ku munsi wa gatatu, Abrahamu yubura amaso; aho hantu ahabonera kure. Maze abwira abagaragu be, ati «Nimugume hano n’iyi ndogobe; jye n’umwana turabanza tugende tujye gusenga, hanyuma turahindukira tubasange.»
Abrahamu yenda inkwi z’igitambo gitwikwa, azikorera umuhungu we Izaki; ajyana urujyo rurimo amakara yaka, n’icyuma. Nuko bombi barajyanirana. Izaki abwira se Abrahamu, ati «Dawe!» Undi ati «Ni ibiki, mwana wanjye?» Izaki ati «Ko mbona umuriro n’inkwi, intama yo gutamba iri hehe?» Abrahamu aramusubiza ati «Imana iri burebe aho yibonera intama yo gutamba, mwana wanjye!» Nuko bombi barakomeza barajyanirana.
Bageze aho Imana yari yaramweretse, Abrahamu ahubaka urutambiro, arugerekaho inkwi, aboha umwana we Izaki, amushyira kuri urwo rutambiro hejuru y’inkwi. Nuko Abrahamu abangura ukuboko, afata icyuma ngo atambe umwana we. Ubwo Malayika w’Uhoraho amuhamagarira mu ijuru ati «Abrahamu! Abrahamu!» Undi ati «Ndi hano.» Malayika w’Uhoraho ati «Ntukoze ukuboko kuri uwo mwana! Ntugire icyo umutwara, kuko ubu ngubu menye ko wubaha Imana, ukaba utanyimye umwana wawe w’ikinege.» Abrahamu ngo yubure amaso, abona inyuma ye imfizi y’intama; amahembe yayo yari yafatiwe mu gihuru. Abrahamu aragenda, arayifata, ayituraho igitambo gitwikwa mu kigwi cy’umwana we. Aho hantu Abrahamu ahita Hareba — Uhoraho; ni cyo gituma na n’ubu bakivuga ngo ’Ku musozi Uhoraho areberwaho’.
Malayika w’Uhoraho ahamagarira Abrahamu mu ijuru ubwa kabiri, aramubwira ati «Ndahiye mu izina ryanjye — uwo ni Uhoraho ubivuze — ubwo wangenjereje utyo, ntunyime umwana wawe w’ikinege, nzaguha umugisha; abazagukomokaho nzabaha kororoka nk’inyenyeri zo mu kirere, n’umusenyi wo ku nkombe y’inyanja, maze bazigarurire amarembo y’abanzi babo. Kandi urubyaro rwawe, ni rwo amahanga yose y’isi azifurizanyamo umugisha, kuko wumviye ijambo ryanjye.»
Abrahamu arahindukira, asanga abagaragu be; nuko barahaguruka, basubira i Berisheba; arahatura.
Zaburi 113B(115),1-2.3-4.5-6.8-9
Nta bwo ari twebwe, Uhoraho, nta bwo ari twebwe,
ahubwo ni izina ryawe ukwiye guhesha ishema,
kubera urukundo n’ubudahemuka ugira.
Ni iki cyatuma amahanga avuga
ngo «Mbese Imana yabo iba hehe?»
Imana yacu iba mu ijuru,
icyo ishatse cyose ikagikora.
Ibigirwamana byabo si ikindi, ni feza na zahabu,
ni ibintu byabumbwe n’intoki za muntu.
Bifite umunwa, ariko ntibivuge,
bikagira amaso, ariko ntibibone;
bifite amatwi, ariko ntibyumve,
bikagira amazuru, ariko ntibihumurirwe;
Ba nyir’ukubihanga barakamera nka byo,
kimwe n’ababyiringira bose.
Naho mwebwe, bana ba Israheli, nimwiringire Uhoraho:
ni we muvunyi wanyu n’ingabo ibakingira!
Ivanjili ya Mutagatifu Matayo 9,1-8
Yezu amaze kujya mu bwato, arambuka, ajya mu mugi we. Nuko bamuzanira ikirema kiryamye mu ngobyi. Yezu abonye ukwemera kwabo, abwira ikirema ati «Izere, mwana wanjye, ibyaha byawe urabikijijwe.» Bamwe mu bigishamategeko baribwira bati «Uyu muntu aratuka Imana!» Ariko Yezu amenya ibyo batekereza, arababwira ati «Igituma mutekereza ibidatunganye ni iki? Icyoroshye ni ikihe: ari ukuvuga ngo ’Ibyaha byawe urabikijijwe’, cyangwa kuvuga ngo ’Haguruka ugende’? None rero, kugira ngo mumenye ko Umwana w’umuntu afite ububasha bwo gukiza ibyaha mu nsi . . . », abwira ikirema ati «Haguruka, ufate ingobyi yawe, witahire!» Arahaguruka, arataha. Rubanda babibonye, barakangarana; nuko basingiza Imana yahaye abantu ububasha bungana butyo.


text:
A1: Yego, ikaze icyitegererezo cyo kugerageza no kugenzura ubuziranenge.
A2: Icyitegererezo gikenera iminsi 7-10, igihe cyo gutanga umusaruro gikenera ibyumweru 4-5 kubwinshi burenze?
Q3.Waba ufite imipaka ntarengwa ya MOQ?
A4: Banza utumenyeshe ibyo usabwa cyangwa gusaba.
Icya kabiri, Tuvuze dukurikije ibyo usabwa cyangwa ibyifuzo byacu.
Icya gatatu, umukiriya yemeza ibyitegererezo kandi agashyira kubitumiza byemewe.
Icya kane Dutegura umusaruro.
A5: Nibyo.Nyamuneka utumenyeshe kumugaragaro mbere yumusaruro wacu kandi wemeze igishushanyo cya mbere ukurikije icyitegererezo cyacu.
A6: Dufite uburyo butandukanye bwo gucapa harimo: gucapa ecran, gushushanya, sublimation, gushushanya, gucapa padi, digitale, kashe ya fayili hamwe na offset.
A7: Turi beza kandi dutanga agaciro kumafaranga mugihe cyo kwihitiramo?
Reba ibiciro byacu, hanyuma ibyitegererezo byacu byarangiye hanyuma nyuma yicyemezo cyo gushyira ibyemezo byawe byo kugerageza.


text:
Isomo rya 1: Igitabo cy’Umuhanuzi Yeremiya 1,4-5.17-19
Uhoraho yambwiye iri jambo, agira ati«Ntarakuremera mu nda ya nyoko, nari nkuzi; nakwitoreye utaravuka, nkugira umuhanuzi w’amahanga.» Naho wowe kenyera ukomeze, uhaguruke maze ubamenyeshe ibyo ngutegetse kubabwira. Ntuzareke bagutera ubwoba, kuko nubugira ari wowe, nzagutera guhinda umushyitsi imbere yabo. Jyewe, uyu munsi nkugize nk’umurwa ukomeye, inkingi y’icyuma, cyangwa nk’inkike y’umuringa imbere y’igihugu cyose, imbere y’abami ba Yuda, abatware bayo, abaherezabitambo bayo n’abatuye igihugu bose. Bazakurwanya ariko ntibazagushobora — uwo ni Uhoraho ubivuze — humura turi kumwe ndagutabara.»
Isomo rya 2: Ibaruwa ya mbere Pawulo Intumwa yandikiye Abanyakorinti 12,31 ; 13,1-13
Bavandimwe, Nimuharanire ingabire zisumbuye, kandi ngiye kubereka izitambutse zose. N’aho navuga indimi z’abantu n’iz’abamalayika, ariko singire urukundo, naba ndi nk’icyuma kibomborana cyangwa inzogera irangira. N’aho nagira ingabire y’ubuhanuzi, ngahishurirwa amayobera yose n’ubumenyi bwose; n’aho nagira ukwemera guhambaye, kumwe gushyigura imisozi, ariko ndafite urukundo, nta cyo mba ndi cyo. N’aho nagabiza abakene ibyo ntunze byose, n’aho nahara umubiri wanjye ngo utwikwe, ariko nta rukundo mfite, nta cyo byaba bimariye.Urukundo rurihangana, rwitangira abandi, ntirugira ishyari; urukundo ntirwirarira, ntirwikuririza; nta cyo rukora kidahwitse, ntirurondera akari akarwo, ntirurakara, ntirugira inzika; ntirwishimira akarengane, ahubwo ruhimbazwa n’ukuri. Urukundo rubabarira byose, rwemera byose, rwizera byose, rukihanganira byose. Urukundo ntiruteze gushira. Ubuhanuzi se? Buzashira. Indimi zo se? Zizaceceka. Ubumenyi se? Buzayoka. Koko ubumenyi bwacu buracagase, kimwe n’uko ubuhanuzi bwacu bucagase. Igihe rero ibyuzuye bizahinguka, iby’igicagate bizazimira! Mu gihe nari umwana, navugaga ay’abana, ngatekereza nk’abana, nkazirikana nk’abana; aho mbereye umugabo, nikuyemo ibya rwana byose. Ubu ngubu turasa n’abarebera mu ndorerwamo, ku buryo budafututse, ariko hari igihe tuzarebana imbonankubone. Ubu ngubu ibyo nzi biracagase, ariko icyo gihe nzamenya nk’uko nzwi. Kugeza ubu, ukwemera, ukwizera n’urukundo uko ari bitatu, birabangikanye; ariko icy’ingenzi muri byo ni urukundo.


text:
Iyo usomye Bibiliya mu Gitabo cy’Imigani ubona ibintu byinshi cyane by’ubwenge. Ku buryo uwagikurikiza cyonyine ijambo ku rindi yahirwa mu byo akora byose!Igice cya 13 cyose, uhasanga byinshi kandi byiza bishobora kukwereka uwo uriwe n’ibigutegereje.
Umurongo wa 22. Umuntu mwiza asiga umwandu uzagera ku buzukuru be, kandi ubutunzi bw’abanyabyaha bubikiwe abakiranutsi.Umwandu cyangwa se umurage umukiranutsi asigira abuzukuru be, aha twigeze kuvuga ku bisekuru bishatse kuvuga ko umuntu mwiza asiga ibyiza ku bamukomokaho. Hari imiryango y’abantu baba bazwi mu nsisiro ndetse no mu mirenge, wavuga ngo uyu ni uwo kwa kanaka buri wese akaba azi imyitwarire ye gusa ukimara kuvuga umubyeyi. Hari ibibazo abantu bivurugutamo basigiwe n’abakurambere babo nk’umurage. Hari abatanze igisekuru cyose mu bapfumu, hambere abantu bakijya kwa nyabingi cyane.
Mujya mubona abantu bafata icyo kunywa cyose akabanza gusuka hasi gakeya niba ari akayoga cyangwa amazi yo kunywa, akavuga ngo abanje abakuru. Ntimugatekereze ko aba akina , ni uko nguko igisekuru cyose kiba cyarinjijwe muri urwo ruhererekane rw’imihango ibangamo amadayimoni. Kuburyo rero iyo hagize ubamo agakizwa usanga bose bamuviraho inda imwe bakamwanga. Ngo asebeje umuryango n’ibindi. Nuko aba atatiye igihango cy’abakurambere akanywana na Kristo Umwami wo gukiranuka.Biratangaje cyane rero, kubona Afurika yo munsi y’ubutayu bwa Sahala, ariyo igwiyemo abakristu benshi, ndetse hari ibihugu ugeramo ukaba wasanga ari 95% nyamara ibyo bihugu bivuga ko byubaha Imana, ugendeye ku mubare w’abafite amazina y’uko ari abakristu nyamara bakaba baraheze mu bucakara bwo gusabiriza. Nguwo umurage abasekuru basize! Ntibakiranukaga, n’ab’uyu munsi ntibakiranuka niyo mpamvu kugirango igihugu kibeho gihora gitegereje inkunga iva mu Burayi. Mugihe amadini adashoboye gukemura iki kibazo, mu by’ukuri Imana bavuga yaba ari iyihe? Imana yo guheza abantu mu bukene ko Atari iyo mw’Ijuru kuko Dusoma neza ko Isi n’ibiyirimo byose yabihariye umuntu?
Birakomeza…


text:
Igitekerezo cyo gupakira ibinyabuzima nkibishobora kuramba birashobora kumvikana neza mubitekerezo ariko iki gisubizo cyikibazo cya plastiki gifite uruhande rwijimye kandi kizana ibibazo byingenzi hamwe nacyo.
Biodegradable na compostable nkuko amagambo akoreshwa muburyo bumwe cyangwa yitiranya.Baratandukanye, ariko muburyo butandukanye ibicuruzwa bitesha agaciro namabwiriza abigenga.Ibipimo bigenga niba gupakira cyangwa ibicuruzwa bifumbira mvaruganda birakomeye kandi bifite akamaro ariko ibipimo ngenderwaho ntabwo bihari kubicuruzwa byangirika, bitera ikibazo cyane.
Iyo abantu babonye ijambo biodegradable kubipakira habaho kumva ko bahisemo amahitamo meza kubidukikije, bakeka ko ibipfunyika bizacika nta ngaruka.Nyamara, ibicuruzwa biodegradable akenshi bifata imyaka kugirango bisenyuke kandi, mubidukikije bimwe ntibisenyuka na gato.
Kenshi na kenshi, ibinyabuzima bishobora kwangirika bigabanuka muri microplastique, bikaba bito cyane kuburyo bidashobora gusukurwa bihagije.Izi microplastique zivanze nibidukikije kandi ziribwa nubuzima bwo mu nyanja mu nyanja cyangwa izindi nyamaswa ku butaka bikarangirira ku nkombe zacu cyangwa mu mazi yacu.Iyi minota ya plastike ya plastike irashobora gufata imyaka amagana cyangwa ibihumbi kugirango isenyuke kandi yangize hagati aho.
Hatabayeho amabwiriza akomeye akikije ifumbire mvaruganda ibibazo bivuka kubishobora gufatwa nkibinyabuzima.Kurugero, ni uruhe rwego rwo gutesha agaciro rugizwe nibicuruzwa bibora?Kandi nta kugenzura neza, twabwirwa n'iki ko imiti yubumara ishyirwa mubigize noneho igahita yinjira mubidukikije uko ibicuruzwa bimeneka?
Mugukomeza gushakisha ibisubizo birambye kubipfunyika, cyane cyane gupakira plastike, kwibanda kubisubizo bisenyuka bizanwa no gusesengura no gusobanukirwa nibisigaye ibicuruzwa bimaze kwangirika.
Hatariho amahame akomeye ayobora ajyanye no gupakira ibinyabuzima nuburyo bwo kujugunya byakozwe kugirango habeho gusenyuka neza, dukeneye kwibaza niba aribwo buryo bwiza bwibihe turimo.
Kugeza igihe dushobora kwerekana ko gupakira ibinyabuzima bidashobora kwangiza ibidukikije, tugomba kwibanda ku gushaka uburyo bwo gutunganya no gukoresha ibikoresho byuzuye bya pulasitiki.
Igihe cyo kohereza: Ukuboza-07-2021


text:
Kuki gukora ibishushanyo byo koga
Amabwiriza yo koga ya pisine arakenewe cyane mukubaka pisine, ndetse birashobora kuvugwa ko ari ngombwa.
Mubisanzwe, abubatsi, abashoramari rusange cyangwa abubaka pisine batanga gusa gahunda ya pisine kubakiriya babo.Kubwibyo, kubaka pisine birashobora gukorwa gusa na rwiyemezamirimo rusange.Muri ubu buryo, ntushobora kugira amahitamo menshi muburyo bwubaka, ibikoresho nibikoresho.Ugomba kwishyura bije yawe yo kubaka pisine kubiciro bya rwiyemezamirimo.
Ariko, muri GREATPOOL urashobora kugenzura ingengo yimishinga ya pisine ukoresheje ibishushanyo tugukorera.Ibi birumvikana ko bigusaba kumarana umwanya muganira, ariko turashobora kukwemeza ko bikwiye.
Komeza usome kandi tuzagusobanurira uburyo witabira nicyo ushobora kuvamo.
Icyambere, tuzaguha ibisobanuro byuzuye byo gushushanya umushinga.Ufite impungenge zo kutumva ibishushanyo byacu.Igishushanyo cyabo kiroroshye kubyumva, ndetse no kubashya bubaka pisine.
Icya kabiri, turatanga kandi urutonde rwuzuye rwibikoresho byo kuyungurura bizashyirwa muri pisine no mubyumba bya pompe.
Icya gatatu, ibyubaka byose hamwe nubwubatsi bwa tekiniki.Ufite ubwoba bwo kubura ubuhanga bwo kubaka pisine.Nibiba ngombwa, tuzabana nawe mugihe cyakazi kugirango tuguhe ubufasha bwa tekiniki.
Muri make, numara kwitabira umushinga wo gushushanya GREATPOOL, uzashobora kumva uburyo pisine yawe ikora;igishushanyo cya hydraulic cyerekana neza aho imiyoboro ihagaze, hamwe na valve nibikoresho byose mubyumba bya pompe byavuzwe
Igishushanyo cya pisine yo koga kirimo
Gahunda y'urubuga
Imiterere yumushinga wawe: Turakwereka ahantu nyaburanga pisine ishingiye ku ikarita ya topografiya.
Igishushanyo cya pisine
Urakoze kuri iki gishushanyo, uzashobora gukora ubwubatsi bwubaka neza.Erekana indangagaciro zose zapimwe kugirango wirinde amakosa.Iki gice cyerekana neza ubujyakuzimu butandukanye bwamazi nintambwe igana kuri pisine.
Igishushanyo mbonera cyuzuye cyuzuyemo imyanda iragaragara;mubisanzwe, tuzahuza amakuru arambuye kugirango abakozi bashobore gusobanukirwa neza.
Ubunararibonye bwacu bwerekana ko gukoresha ibara bituma igishushanyo kirushaho gusomeka;ibi ni ukuri cyane kubidendezi bitagira iherezo.
Muri make, buri kantu kacu ni ngombwa kugirango tumenye ibishushanyo bya pisine yawe.
Kuva muri pisine kugera mucyumba cyibikoresho
Kuri gahunda rusange ya pisine, twashushanyijeho imiyoboro itandukanye ihuza ibikoresho bya pisine nicyumba cyibikoresho.
Kugira ngo byumvikane neza, twakoresheje amabara atandukanye kandi twerekanye neza aho buri bikoresho bigeze;nta kibazo cyo kwibeshya.
Kugirango tworohereze akazi k'abapompa, twateguye neza imiyoboro yose iva muri pisine.
Hanyuma, iyi miyoboro irashobora kumenyesha aho buri muyoboro uherereye;ibi birashobora kuba ingirakamaro umunsi umwe.
Mu mutima wo kuyungurura
Icyumba cyibikoresho rimwe na rimwe birengagizwa nababigize umwuga kuko bitagaragara;icyakora, iyi niyo nkingi yo kwishyiriraho.Turabikesha, amazi ya pisine yawe azaba afite isuku kandi afatwe neza.Muri pisine zitagira iherezo, ibikoresho byumutekano bigomba gushyirwaho.
Igishushanyo cyo gushushanya cyakozwe ukurikije ubunini nyabwo bwicyumba cyerekana imiyoboro yose, ububiko bwa ngombwa nibikoresho bya pompe.Indangagaciro zikenewe ziratangwa kandi aho zerekanwe neza.Amashanyarazi akeneye gusa gukurikiza gahunda.
Nka nyiri pisine, iyi gahunda iragufasha gucunga neza sisitemu yo kuyungurura.
Intambwe zo kugera kuri gahunda yo koga
Dukora kumurongo kandi ntidukeneye ingendo kugirango tugufashe.Kubwibyo, dukora kwisi yose.
Twasangiye ubuhanga nabakiriya bacu, duhujwe nibikoresho bigezweho hamwe nikoranabuhanga mu nganda zo koga.Ubu ni imyaka 25 y'uburambe mu nganda zo koga.Mubyongeyeho, igishushanyo mbonera cya porogaramu dutanga kirashobora gutuma abakozi kwisi yose bumva byoroshye kandi bakabishyira mubikorwa.Twizera ko uzishimira igisubizo cyacu.
Birumvikana!Intego yacu nuko ufata umushinga wawe wo koga.Hamwe n'ibishushanyo byacu hamwe nubunini bwibikoresho, mason na plumberi byose birashobora kuguha ijambo.Nibyo, turakugira inama yo gusaba amagambo yabanyabukorikori benshi kugirango ubashe kugereranya.Urashobora kandi gutanga kugura ibikoresho wenyine.
Gahunda zitangwa nabubatsi muri rusange ni gahunda zububiko;rimwe na rimwe zirimo amakuru arambuye yihariye yicyuzi cyuzuye, ariko ni gito cyane.Mubyongeyeho, kwishyiriraho imiyoboro, ibyuma na filtri ntabwo byerekanwe.Twohereze gahunda yawe tuzakubwira uko twagufasha.


text:
Mu muco nyarwanda dusanzwe tumenyereye igisakuzo cya ‘nyirabugenge n’ubugenge bwayo’ aho umuntu ashobora kucyica agira ati “inka kuba umukara igakamwa ayera.”
Dusanzwe tunamenyereye ko abantu b’imihanda itandukanye bashobora kuba badahuje ibara ry’uruhu ariko bagahurira ku kuba bava amaraso atukura bose.
Inkuru ya National Geographic kuri iyi nshuro iraduha ibitandukanye aho hari ubwoko bw’inkoko burangwa no kugira ibara ry’umukara, amagufwa y’umukara kugera ku nyama n’amagi zitera.
Izi nkoko zo mu bwoko bwa “Ayam cemani” zizwiho kuba zirangwa n’umwimerere karemano wazo kuva igihe zatangiriye kubaho, aho buri rugingo mu zizigize rurangwa no kugira ibara ry’ubururu bw’ijimye cyane ku buryo uyireba abona isa n’umukara tsiritsiri.
Zishobora kuboneka ahitwa Lorraine mu gihugu cy’u Bufaransa, aho usanga nk’isake ifite ibara ry’umukara ndetse n’ibirokoroko ubusanzwe biba bitukura ku nkoko, ugasanga bifite ibara ry’umukara n’inyama ukaba watekereza ko hari ibindi bintu bazisize zigatakaza umwimerere.
Izi nkoko zishobora kuboneka no mu gihugu cya Indonesia, abashakashatsi bavuga ko ari urugero rwiza rwa “dermal hyperpigmentation”, aho umusemburo wa melanin utera ikinyabuzima kuba umukara uba mwinshi bigakwira hose muri icyo kinyabuzima.
Uretse ubu bwoko bwa cemani, hari ubundi bwitwa slkie hakaba na H’Mong bwo muri Vietnam ndetse n’ubundi bwitwa svarthöna buboneka muri Suède, yose agahurira ku kugira iryo bara ryijimye cyane.
Abashakashatsi bemeza ko ibi byabayeho bikomotse ku cyitwa “fibromelanosis” aho habaho kwihinduranya no guhererekanya uturemangingo ku nkoko zororerwa mu rugo ku buryo uruvange rwazo ruganisha ku guhindura ibara ry’ibizigize; ibintu byatangiriye ku zo muri Aziya y’Amajyepfo no mu Burayi kugeza ubwo umusemburo wa melanin waganje muri zo.
Leif Andersson ushinzwe ibijyanye n’uruhererekane rw’imiryango hamwe n’iby’isanomuzi muri Kaminuza ya Uppsala muri Suède, avuga ko bafite ibibahamiriza ko uko kwihinduranya kwabayeho.
Ati “Dufite ibimenyetso by’uko uku kwihinduranya no guhererekanya uturemangingo, byabayeho hagendewe ku isanomuzi.”
Anavuga ko mbere na mbere bishobora kuba byarakomotse ku nyoni yabayeho mu myaka ibarirwa mu magana cyangwa bihumbi ishize.
Andersson agaruka ku kuba inyamaswa zifite urutirigongo, zigira ingirabuzima fatizo yitwa endothelin3 cyangwa EDN3 igenga cyane ibijyanye n’ibara ry’uruhu rw’ikinyabuzima runaka ku buryo bishoboka ko hagiye habaho ihererekanya ry’igihe kirekire bikagera ku nkoko.
Abashakashatsi bagaragaza ko iri hinduka ry’uruhu n’izindi nyama z’imbere bidafite ingaruka byateza ku waziriye ku buryo abamaze kuziryaho bazitangira ubuhamya bavuga ko zifite uburyohe bwihariye.
Haracyakomeje gukorwa ubushakashatsi bwimbitse ku mateka nyirizina y’izi nkoko zifatwa nk’iz’amayobera, icyakora kandi bavuga ko hari intambwe ikomeje guterwa ku gutahura ikizitera kuba izidasanzwe kandi ko byashoboka ko ubworozi bwazo burushaho gusakara hirya no hino ku Isi.
Izi nkoko ziba zifite ibara ry’umukara ahantu hose
Izi nkoko zitera n’amagi y’umukara
Zigira inyama z’umukara


text:
Inyigisho yo ku wa kane w’icyumweru cya III gisanzwe/B
Amasomo: Heb 10,19-25; Mk 4, 21-25.
“URI URUMURI RW’ABAVANDIMWE BAWE”
Yezu naganze iteka.
Mu buzima bwa muntu, igice cyose wabarizwamo: ukize, ukennye, uyobora, uyoborwa… dusangamo ibintu byinshi bitandukanye. Harimo ibidutera akanyamuneza, tukumva dutekanye, hakabamo n’ibindi biduhangayikisha, bikadutera ubwoba. Hano reka nifatiremo bibiri, ni umwijima n’urumuri.
Umwijima uko uri kose, utuma uwinjiyemo ahita atekereza ikintu: igishobora kumugirira nabi cyangwa icyatuma ubuzima bwe bugwa mu kangaratete. Uwinjiye ahatabona, kabone n’iyo ari aho amenyereye ntapfa kuhagenda uko yiboneye. Usanga yigengesereye ngo atagira icyo agwira, yirinda icyashyira mu kaga ubuzima bwe. Ufashe inzira mu mwijima, ntagenda uko yiboneye, abyitondamo kandi akitwaraho icyamurengera bibaye ngombwa.
Nyamara urumuri iyo rutangaje, kuva ku kibondo kugera ku kibando, hari byinshi tutibuka gutekereza, kuko biba bidakenewe cyane, urugendo urukora wumva utekanye ahantu hose kuhanyura wumva nta mpungenge biguteye, guhura n’abandi mu nzira bikakuremamo izindi mbaraga, haba mu rugendo no mu byo ukora.
Ni yo mpamvu aho uzi neza, uburyo uhanyura habona cyangwa hijimye, imyitwarire n’imitekerereze birahinduka. Kubera iki? Urumuri cyangwa umwijima. Urumuri rutanga amahoro n’ibyishimo. Umwijima ugatera ubwoba no guhangayika.
None rero uyu munsi amasomo tumaze kumva aragaruka ku ngingo y’urumuri n’umwijima. Yezu yabajije ikibazo ati: “Harya bazanira itara kugira ngo baryubikeho ikibo?: …Si ukugira ngo rishyirwe ku gitereko cyaryo?” Yezu, mu gihe cye, yigishaga abantu, ahereye ku buzima babamo. Ibyo byoroshyaga kubereka uko bakwiye kwitwara, byabafasha mu kunoza umubano hagati yabo ubwabo no hagati yabo n’Imana.
Tudatinze, abemeye gukurikira inyigisho ze, kimwe n’undi muntu wese uberewe no kwitwa iryo zina, ahamagariwe kuba urumuri rw’abandi. Kuba urumuri si ikindi ni ukwemera kuba umubibyi w’urukundo. Urukundo rugufasha gutuma uwo mubana, mukorana, muhuye yishimira kubaho, kugira amizero, kubana kivandimwe, kuba inkunzi y’amahoro n’akanyamuneza, nk’uko abakurambere bacu, batatinyaga kuvuga bati: Kanaka ni Imana y’i Rwanda. Kandi ugasanga bivugwa na bose, kuko hari n’abarihabwa kubera amaco y’inda, ibyo bamwe bita kwihakirwa.
Nyamara iyo ushishoje usanga urwo rumuri rufite inkomoko. Ni ku Mana kandi na muntu akemera kuyakira. Iyo umuntu yisuzumye atihenze ubwenge usanga muri we habamo umwijima: w’uburyarya, ikinyoma, ubugome, ishyari, urwango, gusuzugura, kunena, n’ibindi. Ibyo byose iyo bihuye n’ urumuri dukomora ku Mana birayoyoka, ariko bigasaba kudahuga kuko iyo urangaye ntumenya aho bivumbutse.
Twibuke amagambo Yezu yivugiye ubwe: “Ndi urumuri rw’isi, unkurikira ntazagenda mu mwijima, ahubwo azatunga urumuri rw’ubugingo” (Yh 8,12). Ubu butumwa bwa Yezu butwibutsa ko uwemeye kumukurikira, uwahuye na we, adakomeza kubaho cyangwa kugenza uko yagenzaga. Amuhinduramo rwa rumuri rumurikira abo bahuye bose. Haba mu mvugo no mu ngiro. Ibyo turi byose n’ibyo twibitseho ni impano y’Imana kandi impano isumba zose ni amagara mazima. Impano yose iberaho gufasha abandi nk’uko natwe burya ibyo dufite tubikesha abandi. Uburere n’ubumenyi tubikesha ababyeyi n’abarezi mu ngeri zitandukanye z’abantu. Ikibazo ni uko twigiramo ubwikunde n’ubwirasi tugatangira kwishyira ejuru no kwivangura.
Ngira ngo mu bantu, ntawishimira akarengane, guhohoterwa, gusuzugurwa, kubuzwa amahoro kuko bitera agahinda, kubabara no kwiheba, ukumva wiyanze. Ni yo mpamvu Imana iduhamagarira kubera abandi ikiramiro, urumuri maze tukabasubizamo icyanga cyo kubaho.
Ibyo byose tuvuga umuntu yakorera undi bikamuremamo icyizere cyo kubaho, gukora no kutiheba, ni impano Imana igenera abayo bose, gusa kuzakira no kuzishyira mu ngiro bikanyurana, bitewe n’ubushake n’ubwigenge bwa buri wese, kuko Imana mu rukundo rwayo, ntabwo ishaka ko twiyumvamo abacakara, ahubwo abana ikunda.
Uyu munsi Yezu mu nyigisho yaduhaye arashaka kutugarura mu nzira iboneye mu mibereho yacu. Yabitubwiye muri aya magambo: “Igipimisho muzageresha, ni cyo namwe muzagererwamo” Koko dukwiye kwitondera uburyo twakiramo bagenzi bacu, koko icyo uhinze ni cyo uzasarura. Ugasanga umuntu araho arifuza kubahwa, kwizerwa no gukundwa, nyamara hagira umwegera akenda kumukuramo iyo kotsa, nta n’impamvu ifatika. Kandi akumva nta kibazo kibirimo. Ariko byaba byamuhindukirira, ugasanga abogoza. Zirikana ko, undi na we ibyo wifuza gukorerwa na we abinyotewe, maze uharanire kutabimuvutsa.
Ntitwasoza tutagize icyo tuvuga kuri iyi mpanuro ya Yezu ati: “Ufite byinshi azongererwa, naho ufite bike na byo akazabyakwa”. Hari bamwe usanga bayikoresha uko bishakiye, bityo ikumvikana uko bidakwiye. Aha Yezu ntashaka kuvuga, ibintu dushakira kubura hasi no hejuru, n’ubwo na byo utakwicara ngo bikwizanire. Hano Yezu, abo avuga ko bafite byinshi bazongererwa, ni abamwizera kandi bagakora ibikorwa by’urukundo n’impuhwe, bikabafasha kwiteza imbere no kugoboka abandi. Abo usanga bafite umutima mugari, urangwa n’urukundo, ineza, ubuntu n’ubumuntu, byose bakabikora bamurikiwe n’Ijambo ry’Imana. Abo ntibagamburuzwa n’ibihe byaba byiza cyangwa bibi, bahora bakeye ku mutima kandi bagenda, rubanda rwose rw’abemera n’abatemera bati: “Ni intwari, niyigendere mu mahoro asange Uwo yemeye, adusigiye urugero rwiza, utaceceka mu bandi”.
Naho rero ufite bikeya ni umwe wumva yihagije, akihugiraho. Yumva ibintu byose abikesha imbaraga n’ubwenge bwe. Ijambo ry’Imana usanga aryihunza, kuko yibwira ko gutanga, kugira neza ari ubupfayongo. Arunda ibintu yibwira ko bizamurasanaho byakomeye, agatinya urupfu no kubisiga, kandi azi ko bidashoboka, agahinda kakamurenga, akagenda yijimye ku mutima no ku mubiri.
Aha rero dukwiye kubera abandi urumuri, ari byo kuvuga kubera abandi ibyishimo, amahoro ni uko nk’uko umwana ubonye nyina asagwa n’ibyishimo, yewe n’ibyamubabaje akabyibagirwa kuko abonye umuhoza akumva agahinda ke, natwe nitwitoze kubera abandi isoko y’ibyishimo, amahoro, amizero, urukundo n’icyanga cyo kwishimira kubaho. Bikira Mariya, Nyina wa Jambo, Udusabire. Amina
Padiri Anselimi Musafiri


text:
Mu rwego rwo kubaka ubuhinzi bw’umwuga, Leta y’u Rwanda yatekereje ku cyakoroshya ishoramari mu buhinzi kandi kikubaka icyizere mu bashoramari, hatekerezwa ku bwishingizi. Mu mwaka wa 2017, Minisiteri y’ubuhinzi n’ubworozi (MINAGRI) yijeje abanyarwanda ko hari miliyoni 200 zo kunganira abahinzi mu bwishingizi bw’ibikorwa byabo, icyo gihe nta cyakozwe dore ko iyi gahunda yari itaranemezwa n’inama y’abaminisitiri.
Mu biganiro urugaga rw’abikorera rwagiranye n’abadepite tariki 10 Gicurasi 2017, rwagaragaje ko ubumenyi no kutagira ubwishingizi mu buhinzi bikiri imbogamizi mu iterambere ryabwo.
Mu nyandiko y’ingengo y’imari dukesha komisiyo y’ingengo y’imari mu nteko Ishinga Amategeko, hagaragaramo ko mu mwaka wa 2017/2018, umushinga w’ubwishingizi mu buhinzi wagenewe miliyoni magana abiri na makumyabiri z’amafaranga y’u Rwanda (220,000,000Fwr). Ibi kandi byanavuzwe na Minisitiri w’Ubuhinzi n’Ubworozi Mukeshimana Gerardine, hari mu kiganiro yagiranye n’abanyamakuru ku Mulindi ahabera imurikagurisha ry’ubuhinzi n’ubworozi tariki 22 Kamena 2017. Icyo gihe yijeje abahinzi n’aborozi ko aya mafaranga ahari.
Muri Nyakanga 2017 ubwo impeshyi yatezaga impaka ndende ku nzara yavuzwe Iburasirazuba abandi babyita amapfa, uwari Umunyamabanga wa Leta ushinzwe ubuhinzi, Nsengiyumva Fulgence, yabwiye Abadepite ko “guhera muri Nzeri 2017 MINAGRI igiye gutanga miliyoni 200 Frw mu mwaka w’ingengo y’imari wa 2017/2018 mu mushinga wo gutera inkunga ubwishingizi mu buhinzi uzakorwa ku bufatanye n’ibigo by’ubwishingizi.” Gusa uyu mwaka warangiye nta muhinzi, umworozi cyangwa koperative yunganiwe muri ubwo buryo nk’uko byemezwa na Dr. Semwaga Octave ushinzwe igenamigambi rya MINAGRI.
Marion Nirere uyobora agashami gashinzwe imishinga ihurijwe hamwe muri MINAGRI (SPIU), avuga ko aya mafaranga atari ayo kunganira abishinganishije gusa. Ahubwo ngo yakoreshejwe mu bikorwa by’ubukangurambaga kuri iyi gahunda, ingendo mu turere, ibiganiro ndetse no guhugura abaveterineri n’ibigo by’ubwishingizi. Avuga ko muri yo harimo ayabaga agenewe guhabwa uguze ubwishingizi n’ubwo atashatse kutubwira umubare.
Mu Kiganiro Minisitiri Mukeshimana yagiranye n’abanyamakuru tariki 14 Werurwe 2019, we yavuze ko miliyoni 200 zari zagenewe iyi gahunga mu mwaka wa 2017/2018 yakoreshejwe ibindi, gusa ntiyavuga ibyo ari byo.
Dr. Semwaga avuga ko impamvu umwaka ushize iyi gahunda itashyizwe mu bikorwa ari uko hajemo abafatanyabikorwa bashaka kuyitera inkunga barimo abanyamaroke, abahinde babifitemo ubunararibonye na FARA, bityo baba baretse, ibyo asobanura ko ari nko gusubira inyuma kugirango usimbuke kure. Agira ati “Muri MINAGRI nta n’umwe uracunga iby’ubwishingizi, urumva ntitwari kugenda nk’impumyi kandi tubonye abatuboneshereza”.
Biteganyijwe ko Leta yakabaye itanga nkunganire kuri koperative cyangwa umuhinzi/umworozi ugannye ikigo cy’ubwishingizi, angana na 40% by’ikiguzi cy’ubwishingizi naho umuhinzi cyangwa umworozi akishyura 60%.
Mu ngengo y’imari ivuguruye y’uyu mwaka wa 2018/2019, iyi gahunda yagenewe miliyoni Magana atatu na makumyabiri (320,000,000Frw) atarimo inkunga cyangwa inguzanyo z’amahanga, yasohotse mu igazeti ya Leta yo ku itariki 30 Kamena 2018. Amezi abiri asigaye y’iyi ngengo y’imari aramutse ashize ntawe uhawe 40% agenewe ubwunganizi bwa Leta, miliyoni 540 zaba zishije icyo zagenewe kidakozwe.
Ubukangurambaga n’amahugurwa ku bagenerwabikorwa byo byageze he?
MINAGRI ivuga ko izatangirana n’igeragezwa ku gihingwa cy’umuceri mu turere twa Nyagatare, Gatsibo, Bugesera na Gisagara ndetse n’ibigori mu turere twa Nyagatare, Gatsibo, Kirehe, Ngoma, Gicumbi, Rwamagana, Huye na Rulindo, hamwe n’ubworozi bw’inka z’umukamo mu turere twa Musanze, Nyanza, Rwamagana, Gicumbi, Gatsibo, Nyagatare, Burera na Ruhango.
Twagerageje kuvugana n’amwe mu makoperative y’ubuhinzi n’ubworozi muri tumwe mu turere iri gerageza rigomba gutangirizwamo, dusanga nta makuru menshi babifiteho.
Musafiri Alphonse, umuyobozi wa koperative COCUMAKI ikorera ubuhinzi bw’ibigori mu karere ka Rwamagana, atangira aduha ubuhamya ko bajya bahura n’ibiza bikabahombya, agira ati “Umwaka ushize haguye imvura haza amazi atunguranye yangiza hegitari zigera muri 2 z’ibishyimbo byari bigeze mu gihe cy’imiteja, twabigeneye agaciro dusanga twahombye nka toni 3 z’ibishyimbo bifite agaciro ka miliyoni imwe n’igice”.
Akomeza agira ati "Mu gihembwe cy’ihinga gishize hari umugabo wo muri MINAGRI waje atuganiriza ku byo ubwishingizi, twumva icyo kintu ari kiza twemeza ko guhera muri Kanama tuzatera ibigori dufite ubwishingizi. Gusa ntiyatubwiye ibyo kutwunganira ariko bibaye bihari byaba ari byiza cyane”.
Karangwa Eugene uhagarariye koperative COEGA ikorera ubworozi mu karere ka Ruhango, mu murenge wa Mwendo avuga ko bakunze guhura n’ibiza bagahomba bakabyimenyera. Aremera ko iby’ubwishingizi bigeze kubiganirizwaho ariko ibyo kunganirwa na Leta ntabyo bazi, gusa akavuga ko bunganiwe byabafasha.
Kagisha Cyprien we ni umuyobozi wa Koperative KOAIGA nayo ihinga ibigori mu karere ka Kirehe, nawe ahamya ko ubuhinzi buhura n’ibihombo bishingiye ku biza, yagize ati “Mu gihembwe cy’ihinga A 2017 hatse izuba ryinshi umusaruro uba muke cyane, nko kuri hegitari isanzwe yeraho toni enye twakuragaho toni imwe y’ibigori gusa, cyangwa nayo ntiyuzure, ugasanga hahombye eshatu kandi duhinga kuri hegitari ibihumbi bibiri, no muri uyu mwaka mu gihembwe cy’ihinga A twahombye nka toni 2 kuri hegitari bitewe n’izuba”.
Asobanura ingano y’igihombo, yagize ati “Ku musaruro koperative ifata amafaranga 10 ku kilo, iyo habonetse toni imwe kuri hegitari, tubona toni 2000 kandi twagakwiye kubona toni 8000, urumva ko tuba duhombye toni 6000”.
Avuga ko nko mu myaka 3 ishize bagerageje gushaka ubwishingizi ariko umwishingiza arabambura yanga kubishyura ibihombo nk’uko bari babisezeranye. Avuga ko Leta iramutse ibigiyemo byabaha icyizere ko bizakorwa neza. Gusa avuga ko nko muri Mutarama uyu mwaka hari umukozi wa MINAGRI wabahamagaye, ababwira ko azabasura akabibaganirizaho ariko na n’ubu bakimutegereje.
Ni gahunda yemejwe na Guverinoma ndetse n’inteko Ishinga Amategeko
Inama y’abaminisitiri yemeje gahunda y’ubwishingizi mu buhinzi yabaye tariki 19 Ugushyingo 2018 n’ubwo yari yayemereje ingengo y’imari kuva muri 2017.
Asobanuro uko iyo ngengo y’imari yabonetse, Dr. Semwaga yagize ati “Twese twabonye ko ubwishingizi mu buhinzi ari ingenzi, dukora isobanurampamvu twerekana ko Leta ikwiye kugira uruhare iha abahinzi noneho tukabikora tubyita igerageza, ni uko ayo mafaranga yaje, Minisiteri y’Imari n’Igenamigambi (MINECOFIN) yarayibonye kandi amafaranga irayatanga”.
Gusa Depite Prof. Munyaneza Omar ukuriye komisiyo y’ingengo y’imari mu Nteko Ishinga Amategeko, avuga ko ubusanzwe ingengo y’imari ya Leta ikoreshwa mu gikorwa cyemejwe n’inama y’abaminisitiri ndetse n’Inteko Ishinga Amategeko.
Asobanura inzira bicamo, yagize ati “Ibigo bigenerwa ingengo y’imari ni byo biyitegura, bikayiganira na MINECOFIN, bamara kuyemeranywa ikajya mu nama y’abaminisitiri, yayemeza ikajya mu nteko ishinga amategeko ikagira ibyo ihinduramo cyangwa ikabyemeza. Noneho Inteko Ishinga Amategeko ikabisubiza MINECOFIN ikabinoza ikurikije ibyo Inteko yasabye, yarangiza ikabisubiza mu nama y’abaminisitiri bayemeza noneho igasohoka mu igazeti ya Leta. Iyo bimaze gutangazwa na Perezida wa Repubulika binyuze mu igazeti nibwo iyo ngengo y’imari itangira gukoreshwa”.
Iyi gahunda yitezweho gufasha iki ubuhinzi n’ubworozi?
Nk’uko bigaragara mu isobanurampamvu rya MINAGRI kuri iyi gahunda, ubwishingizi mu buhinzi bugamije kugoboka abahinzi mu gihe cy’ibiza bituruka ku mihindagurikire y’ikirere ndetse n’indwara, ibyorezo ku matungo (imvura nyishi iteza imyuzure, izuba riteza amapfa, imiyaga) mu gihe ahuye n’igihombo gikomotse kuri ibi biza akishyurwa.
Bunagamije kwongera ingano n’umubare w’abahinzi bahabwa inguzanyo mu buhinzi bufasha umuhinzi gukorana n’ibigo by’imari mu gihe akeneye inguzanyo mu buhinzi n’ubworozi, byorohera kandi ikigo cy’imari gutanga inguzanyo kuko umuhinzi aba yafashe ubwishingizi bityo yahura n’igihombo gikomotse ku biza, ibyorezo n’indwara adafite ubushobozi bwo guhangana nazo, bikoroshya kwishyura umwenda banki iba yahaye umuhinzi.
Iyi nkuru yatunganyijwe ku bufatanye n’Ishyirahamwe ry’Abanyamakuru mu Rwanda (ARJ)


text:
Ikigo cy’u Rwanda gishinzwe guteza imbere Imiturire (RHA) cyasohoye amabwiriza avuguruye ajyanye n’iyubakishwa ry’amatafari ya rukarakara; azajya yubakishwa ku nzu zimwe na zimwe zo guturamo.
Muri aya mabwiriza yo ku wa 20 Nzeri 2022, hagaragaramo ko ariya matafari agomba kubakishwa imbere n’inyuma ku nzu zo guturamo mu gihugu cyose, zitarengeje metero kare 200, zitageretse kandi zitanafite igice cyo munsi y’ubutaka kizwi nka “basement”.
Aya mabwiriza akomeza agira ati: “Nta nzu y’ubucuruzi, insengero, imisigiti yemerewe kubakishwa rukarakara haba mu mijyi no mu cyaro”.
Izo nzu zo guturamo zubakishijwe rukarakara zemerewe kubakwa aho zagenewe mu mijyi no mu cyaro hagendewe ku gishushanyo mbonera cya buri Karere n’Umujyi wa Kigali.
Akarere cyangwa Umujyi wa Kigali bishobora kugena ibice byihariye bitemewe kubakwamo inzu zo guturamo za rukarakara, bitewe n’igenamigambi rya buri hantu, bikemezwa n’Inama Njyanama imaze kugirwa inama n’abashinzwe imiturire (abatekinisiye) bikamenyeshwa abaturage.
Kubakisha rukarakara inzu yo guturamo bisabirwa uruhushya hakurikijwe amategeko agenga imitangire yarwo, uwubaka atarufite ahanwa hakurikijwe amategeko.
Amabwiriza anagaragaza ibipimo itafari rya rukarakara rigomba kuba rifite, aho uburebure buri hagati ya santimetero 20 na 30, ubugari buri hagati ya santimetero 20 na 25 n’ubuhagarike buri hagati ya santimetero 10 na 15.
Akomeza agira ati: “Inzu yose yubakishije rukarakara igomba kuba ifite fondasiyo yubakishije amabuye hakoreshejwe sima n’umucanga. Iyo fondasiyo igomba kuba itari munsi ya santimetero 40 z’ubujyakuzimu na santimetero 20 hejuru y’ubutaka”.
Ikindi ni uko ubutaka bwiza bwo kubumbamo bugomba gutoranywa hakurikijwe imiterere ya buri gace ariko by’umwihariko ubwiza bwakoreshwa ni ubw’ibumba, inombe na laterite ntoya.
Mu rwego rwo kunoza imiturire mu mazu yubakishije amatafari ya rukarakara, abafundi bagomba kwibumbira mu mashyirahamwe, kandi aya mashyirahamwe akagirana amasezerano y’imikoranire na buri karere abarizwamo.
Umufundi wese agomba kugira ishyirahamwe abarizwamo, akagira ikarita imuranga ko yahuguriwe kubakisha rukarakara itangwa n’iryo shyirahamwe.
Amahugurwa azajya atangwa n’Ishami rishinzwe Ubutaka, Ibikorwa Remezo n’Imiturire mu Karere (One Stop Center), hanatangwe icyemezo ku bahuguwe.
Amabwiriza No 001 yo ku wa 01/08/2019 ajyanye n’iyubakishwa ry’amatafari ya rukarakara akaba yavanyweho.


text:
Ubushakashatsi bwagaragaje ko umwana gukunda nyina abivukana, kuko aba amaze amezi 9 ari mu nda ya nyina ariwe umurinda, amugaburira, amuha umwuka ahumeka.
Ngo iyo umwana avutse n’ubundi aba agikeneye kimwe byamuhuzaga na nyina akiri mu nda, konka.
Iyo umwana ari mu nda aba yumva ijwi rya nyina, si ijwi ryo kuvuga gusa ahubwo mu rusaku rumugeraho harimo uko umutima wa nyina utera.
Abahanga mu by’ubumenyi bavuga ko n’iyo umwana amaze kuvuka umurunga umuhuza na nyina ukomeza kubaho, aha ngo konsa bibigiramo uruhare cyane. Ngo iyo umubyeyi yegereye umwana, umwana ahita asa n’ubuze amahoro kubera kugira amashyushyu menshi yo gushaka konka.
Indi mpamvu iri mu bigize umurunga uhuza umwana na nyina kurenza se ni uko nyina ari we akenshi umwuhagira, agakina nawe, ndetse akanamuhindurira ibyahi cyangwa pampa. Ikigeretse kuri ibyo aramuririmbira akamuhobera kenshi akamwereka isi.
Umugore akenshi niwe umenya icyo umwana ashaka akakimuha. Hari ubwo umwana atemberera mu ntoki z’ababyeyi batandukanye ava kuri umwe ajya ku wundi ariko aba arimo kwiga Isi birangira asubiye kuri nyina. Iki abahanga bise kwiga Isi nk’uko bitangazwa na Afrikmag biterwa n’uko ubwonko bwe buba buri gukura.
Izi mpamvu nizo zikwiye gutuma umugabo aba hafi y’umwana we kugira ngo umwana amenyere impumuro ya se bubake ubumwe.
Bamwe mu bagabo bagira ishyari iyo babonye abana babo bakunda ba nyina, ariko nta guhangana gukwiye kuba hagati y’ababyeyi ahubwo umwana akunda umubyeyi umuba hafi kurusha undi. Buriya uriya mwana aba yarahoze abakunda kimwe ariko bigeraho akiyumvamo umuba hafi akanamwitaho kurusha undi.
Umugabo icyo atakora ni ugutwita kuko atagira nyababyeyi no konsa kuko atagira amabere abamo amashereka ariko kuririmbira umwana we, kumuhindurira imyenda, no kumuterura kenshi yabikora.


text:
Umutima umenetse, uruhare muri Jenoside: Mwamini Espérance yaturitse ararira (Video)
Ni kenshi wumva ubuhamya bw’abarokotse Jenoside yakorewe Abatutsi mu 1994, rimwe na rimwe ukaba watekereza ko ibiri kuvugwa ari filime iteye ubwoba ndetse hakaba abashinyaguzi batinyuka kubihakana.
Ni ukuri kw’amateka y’u Rwanda nubwo ari mabi. Nyirandegeya Mwamini Espérance, ni umwe mu bagize uruhare muri ayo mahano dore ko yanabihamijwe n’Inkiko Gacaca zikamukatira gufungwa burundu.
Mwamini na we ubwe ntabasha gusobanura iby’ayo marorerwa yijanditsemo, uburyo yaciye ukubiri n’impuhwe za kibyeyi akambarira kwica abana b’ibisekeramwanzi, ibibondo bingana n’abe batatu yari yarabyaye.
Ni ihurizo rikomeye kumva uburyo umugabo bashakanye bakabyarana abana batatu yari Umututsi, uko mu myaka ya mbere gato ya 1994 yamusigaga mu rugo n’abana akitabira inama zigamije kurimbura Abatutsi. Ni ibintu na we ubwe bimugora kubyakira iyo asubije amaso inyuma kuko iyo muganira abigusobanurira hari aho agera aho agafatwa n’ikiniga, amarira akagwa.
Uyu mugore kuri ubu ufungiye muri Gereza ya Nyarugenge, iri i Mageragere yaganiriye na IGIHE, agaruka ku buryo leta yateguye ikanashyira mu bikorwa Jenoside yakorewe Abatutsi yabanje gutoza abakiri bato urwango, ibyaberaga kuri za bariyeri muri Jenoside n’ibindi.
IGIHE: Watubwira imibereho ya Mwamini mbere ya Jenoside yakorewe Abatutsi?
Mwamini: Nahera gato imbere ya Jenoside yakorewe Abatutsi mu 1994. Ubundi nkomoka mu Majyaruguru mu Karere ka Musanze, kera yari Komine Kigombe, niho navukiye, niho nakuriye, nize amashuri abanza.
Nyuma ayisumbuye nyiga mu Rwunge rw’Amashuri rwa Rwaza (Groupe Scolaire Marie Reine Rwaza) ndangiriza Remera-Rukoma [Groupe Scolaire Remera-Rukoma]. Hanyuma nigishije ahantu hatandukanye.
Ubwo navuga ko mbere ya Jenoside njye nabonaga abantu twese tubanye neza kuko nashatse mu 1982, nshakana n’umugabo mbizi neza ko ari Umututsi, dukundana, turabana. Jenoside yabaye dufitanye abana batatu.
Twari mu buzima busanzwe butaryoshye cyane kuko twembi [we n’umugabo] twari abakozi ba leta ariko tudahembwa imishahara ikanganye ariko tubyumvikanamo.
Ko numva mwari mubanye neza, kandi mutari muhuje ubwoko, byaje guhinduka gute?
Ubuzima twari dufite n’aho nakoraga muri za Caisse d’Epargne [Ikigega cy’Ubwiteganyirize] ndetse n’aho nari naragiye muri Air Rwanda [Sosiyete y’ubwikorezi] mu 1985 abantu twese twarakoranaga.
Ariko noneho Inkotanyi ziteye [RPF itangiye urugamba rwo kubohora igihugu tariki 1 Ukwakira 1990], uko twabibwiwe ni byo byatangiye guteza ikibazo, bati ni Inyenzi zahunze mu 1959, barateye, barashaka gufata igihugu, barashaka […].
Urumva nk’abantu bakoraga muri leta, njyewe nakoraga muri Air Rwanda, umugabo akora muri Minagri [yari umu-Agronome] yari avuye muri Amerika, yari yaragiyeyo amazeyo umwaka n’igice.
Ikintu twabonye baje kumutwara mu rugo [….] baraza baravuga bati turashaka umugabo wawe avuye muri Amerika. Ndavuga nti"ariko nta Nyenzi iba hano. Bajya mu nzu baradusaka bareba ahantu hose, baragenda.
Ndibuka ko bageze no muri Salon [Uruganiriro], ndababwira nti ’ese ko mwazindutse cyane, ntimufite inyota? Muri firigo hari harimo inzoga nzikuramo ndabaha baranywa barangije baragenda.
Bamaze kugenda, habayeho kugira ngo njye n’umugabo tubisobanukirwe, ndamubaza nti hari amakuru ubifiteho? Yari yaje kuri 30 Kanama 1990, urabizi ko igitero cya mbere cyinjiye tariki 1 Ukwakira. Ni uko umugabo nta makuru menshi yari abifiteho nawe yari abifashe gutyo.
Ariko baje gusaka aribwo bafunze Ibyitso we ntibamufunzemo.
Tuvuye aho mu rugo se, nyuma y’uko Inkotanyi zitangije urugamba, umwuka wari umeze gute mu kazi?
Buriya ibintu byose bigendana n’imyumvire gake gake. Urumva bahize Ibyitso, bari guhiga Abatutsi ngo bashaka kubafunga, nibo bashyigikiye Inkotanyi, nibo bagarutse, ni abana b’abahunze.
Ubwo ku kazi twirirwa tubivuga […] hanyuma rero ubwo byarakomeye. Ariko aho nari ntuye ku Kivugiza twaje kuhafungura iduka rito ririmo n’amakaziye nk’angahe ya byeri nimugoroba abantu bava ku kazi bakahanyura bagafata za nzoga.
Muri ako gace ku Kivugiza twari duturanye n’umuntu witwa Karera François wari Burugumesitiri wa Nyarugenge [muri Jenoside yaje kuba Su-Perefe w’Umujyi wa Kigali], ariko Kivugiza ikaba izwiho kuba agace kari gatuwemo n’Abatutsi benshi.
Iby’urugamba ntabwo byavugwagaho rumwe; uruhande rwa Karera agasobanura ko Inyenzi zateye zishaka gufata ubutegetsi, zishaka kwihorera n’ibindi. Wajya mu bandi bantu bakavuga bati ni abantu bashaka gutaha mu gihugu cyabo.
Byaje kugera ahantu bikaze, urugamba rukomeye abantu bari kurwana bakagenda, hari musaza wanjye wakoraga muri Minitrape, akajyana abasirikare, akabashyira ibiribwa n’ibikoresho iyo ku rugamba yaza akaza aho muri ako kabari.
Icyabaye rero ni uko ku Kivugiza twacitsemo ibice. Hari abaturanyi bacu bari barafunzwe mu byitso, ubwo nyuma y’amezi atandatu barabafunguye ariko babafungura batakizewe.
Ku bijyanye n’amashyaka, wowe n’umugabo wawe mwabyitwayemo mute?
Ku giti cyanjye nari ndi muri MRND na mbere kuko ryari ishyaka rya rusange. Ayo macakubiri n’ibyo byose bitangiye njyewe nagumye muri MRND. Haje amashyaka menshi, umugabo wanjye we yigira muri PSD kubera ko yakurikiranaga agasanga MRND irimo gutoteza abantu.
Ndamubwira nti njyewe MRND niyo nzi, ibyo by’amashyaka y’inzaduka ntabwo mbizi nzigumira aha, numvaga nta kintu bizantwara ariko […] urumva iyo mu rugo hajemo imyumvire ya politiki itandukanye biba bitangiye kubyara ikibazo.
Ubwo rero amashyaka menshi aje, uwo mugabo Karera yazanye igitabo cyo kwandikamo abarwanashyaka ba MRND muri iryo duka nacuruzagamo kuko hanyweraga abantu benshi bari ku ruhande rwa Leta, bashyigikiye MRND.
Ayo mashyaka [….] MRND hahita hajyaho atavuga rumwe n’ubutegetsi ya PL na za PSD. Bihita bishushanya ngo umuntu ugiye mu barwanya Leta ni uko ashyigikiye Inkotanyi. Ugumye kuri Leta ubwo ntabwo ashyigikiye Inkotanyi. Urwo ruhande rero nirwo nagiyemo kuva mu 1990, umugabo wanjye aguma muri PSD. Urumva nawe umuntu atagiye kurondogora umwe yagiye muri uru ruhande undi ajya mu rundi.
Bavuga ‘Mitingi’ za MRND nkajyayo, bavuga igikorwa cyose MRND iri gutegura nkajyayo, inama z’abagore bari muri MRND nkajyayo. No ku kazi niko byari bimeze kuko urumva abenshi bari bari ku ruhande rwa Leta kuko abantu niko tumeze aho ubona hari amaramukiro niho ukunda kujya cyane kuruta ahandi.
Ubwo se muri izo ‘Mitingi’ ni ibiki mwabaga mufite ku murongo w’ibyigwa?
Ntabwo nakubwira ngo [….] iyo twajyaga muri ‘Mitingi’ byabaga ari ukugenda tukumva ibiganiro abo bayobozi bakaza bakigisha twese tukaririmba, tugomba kurwanya Inkotanyi, tugomba kurwanya Inyenzi, bati ‘yeee muzitsembatsembe [Inkotanyi] duti yego’.
Ukabyina, ukabyina ugafana ariko habaga hari umutwe ufite ibyo wateguye.
Muri njyewe icyarimo ni ukuvuga ngo ndebe ko muri iyo nzira ndimo nakwifashiriza umuryango kuko byabaga bikomeye, twajya muri ‘Mitingi’ nkumva abantu bose biyemeje ko bagomba kurwanya Abatutsi.
Icyo navuga byambyariye kitari cyiza ni uko abo Batutsi twari duturanye ku Kivugiza twarabanaga dufatanye turi kumwe ariko bamaze kubona ngiye muri urwo ruhande, icyizere bakinkuyeho.
Ntabwo bashoboraga kunyisanzuraho, yewe n’umugabo wanjye hari amakuru menshi atashoboraga kumpa kubera ko yabonaga ndi mu ruhande rw’abantu atari kumwe nabo, barimo kumutoteza ku kazi, bamwimurira ahandi, bamuvana i Kigali bamujyana za Butare n’ibindi.
Ibyo byose ntabwo nabonaga uburemere bwabyo cyangwa icyo bitegura, numvaga ari kumwe Leta ivuga iti Abatutsi baduteye, na bene wabo ntabwo tukibafashe neza.
Mwamini asobanura ibyaberaga kuri za bariyeri ku Kivugiza
Twihutse tukagera mu bihe bya Jenoside se, wari kumwe n’umugabo n’abana bawe?
Reka wenda nze ngere mu 1993, bashyizeho RTLM, iba ari radio twese dushyigikiye nk’abari muri MRND turi mu mashyaka menshi, ya mashyaka yose aje gufatanya na MRND arimo za CDR n’andi menshi.
Jenoside itangiye indege yahanutse hari mu biruhuko bya Pasika nk’iki gihe. Ndibuka ko ejo bundi nari ndimo mbwira abantu tubana hariya nti aya matariki yo muri uyu mwaka ari kugenda asa n’ayo mu 1994 uko byari bimeze. Indege ya Habyarimana yahanutse ku wa Gatatu tariki 6, Jenoside itangira ari itariki 7 Mata ari ku wa Kane.
Ubwo rero Jenoside nyine indege irahanutse, icyitiriro, abayihanuye ni Abatutsi, RTLM yabivuze saa mbiri
Umugabo wanjye ntiyari ahari, yari yajyanye abana kumusura aho yabaga i Butare, abana ariyo bari njyewe ndi mu rugo nk’umuntu wagombaga kujya ku kazi muri Air Rwanda ku Kibuga cy’Indege.
Indege imaze guhanuka hakurikiyeho iki?
Tariki 6 Mata mu gitondo nari nagiye ku kazi bisanzwe, mvayo nka saa saba, perezida yari yagiye, narabimenyaga kubera ko nakoraga muri serivisi itanga ‘Carburant’.
Ubwo rero indege bamaze kuyihanura ari nijoro […] nari ngiye ahantu ku mudamu w’inshuti yanjye wari warapfushije umwana. Umukobwa we yari yarasiwe ku Gisenyi arashwe n’abantu bavuze ngo ni Inyenzi ngo asa n’Abatutsi, baramurasa.
Tugiye muri icyo kiriyo nibwo ibyo byabaye [Indege yahanuwe], niho naraye ariko mu rukerera namanutse njya mu rugo nsanga bariyeri zuzuye imihanda yose n’iryo joro amabombe yari yaraye agwa, ukumva gerenade biraturitse, ntawasinziriye.
Ubwo nta kindi, bariyeri iwacu yari yahageze ahantu mu muhanda aho bita kwa Jérôme, hirya kwa Karera François, ahantu hose hari hari bariyeri.
Ubwo nawe wahise ujya kuri bariyeri icyo gihe?
Ntabwo ngiye kukubeshya kuva uwo munsi nk’umuntu w’umugore wari uri mu rugo wenyine nahuye n’akaga kenshi cyane. Icya mbere baje kumbaza umugabo aho ari, ntabwo bazi ko yagiye akajyana abana mu biruhuko.
Ndavuga nti yagiye, abana nabo yabajyanye. Bivuze iki? bivuze ko yantaye, yagiye akajyana abana be akihungira, bati ubwo yari abizi.
Ubwo rero mpabwa amabwiriza n’uwo Karera n’uwari Responsable, bati umugore wari utunzwe n’Umututsi, kugira ngo utazibeshya ukagira uwo uhisha ujye uza kuri bariyeri buri mu gitondo.
Nazindukaga mu gitondo cya kare nkajya kuri bariyeri. Kuri iyo bariyeri rero hakaza abantu, tukabaza muvuye he? Nanjye ngafata amarangamuntu nkareba mfatanyije n’izindi Nterahamwe zari aho kuri bariyeri.
Baza kuza gutanga imbunda, Responsable wacu bamuha imbunda […] ariko Karera aza kuhanyura [hari ku wa Gatandatu cyangwa ku Cyumweru] aravuga ngo mube muzi ko hano ku Kivugiza kubera ko Abatutsi aribo benshi, mufite ibibazo ariko turaboherereza abo kubatabara.
Nk’iyo mbitekereje hari igihe mvuga nti kuki numviye ibyo avuga? Ariko nanone nkavuga nti ese nari kutemera ibyo avuga nshingiye kuki ko nta yandi makuru arenze ayo nari mfite ari kuduha we nk’umuyobozi?
Cyane ko aho twigishirijwe cyane muri gereza namenye ibintu byinshi uko Jenoside yateguwe nibuka mu mashuri abanza uko batwigishaga ngo Umututsi ameze gutya na gutya [..].
Byose ndabikurura ndavuga nti ‘yewe ya Jenoside yarateguwe’ nabigizemo uruhare gutya na gutya reka mbyakire, ubundi mbyicuze, nsabe imbabazi, ninzihabwa nzihabwe ntintanazihabwa nabwo mbyakire.
Muri icyo gihe wowe wakoraga iki kuri za bariyeri?
Ubwo nari ndi aho kuri bariyeri, ndi kureba mu marangamuntu, batanze imbunda [baziha ababaga bari kuri za bariyeri], turi aho, abantu barishwe.
Noneho ku giti cyanjye baza kuza gushaka abantu, umugabo wakoraga muri Rwandatel w’umuturanyi wanjye, Interahamwe ziraza ziti ‘Mwamini’ uratubwira aho Alex ari. Alex akaba yari avuye aho ari kumbaza ati wowe uri kugendagenda ruguru aho bimeze bite?
Noneho yumvise amafirimbi kuko bavuzaga amafirimbi, arasimbuka aho asimbukiye nanjye baturuka hirya, uwitwa Rukabukira araza ati ‘Alex mwari muhagararanye arihe? Ngo tubwire, ndavuga nti namubonye ariko yaciye aha. Ni ukuvuga ngo nerekanye inzira.
Banshyize imbere, uko ndi imbere tukigera imbere n’amafirimbi, reba nawe icyo gitero ubwo ninjye ukiyoboye. Twageze ahantu kumbe muri ibyo bihuru hihishemo abandi bantu, sinari nziko barimo.
Ubwo twakomeje turi gushaka Alex tugera mu ngo nyinshi z’abaturanyi, abo twahasanze benshi icyo gitero nari nyoboye cyica abo bantu […]. Ubwo nyine bamaraga kubabona bakabashorera bakabashyira kuri izo bariyeri bakabica. Abo baturanyi banjye baricwa.
Habaga ari ku manywa, ntabwo wavuga ngo ibyabaye nta muntu wabibonye.
Ko bivugwa ko wari ufite imbunda n’imyenda ya gisirikare byo waje kubibona gute?
Nabanje kujya muri Stade, hari abasirikare bari Mont Kigali njya gushakayo intwaro n’abantu [amaboko] kugira ngo nshobore kugera aho abo mu muryango wanjye bari bari.
Abampaga amakuru bambwiraga ko hari umukobwa uri mu cyobo utapfuye [….] byabaye ngombwa ndagenda nshaka abantu turamanuka twambaye imyenda ya gisirikare n’imbunda tuje gukanga abo kuri bariyeri [iyari iri ahitwa Rwarutabura].
Nahitiye aho kuri Bariyeri, njyayo mbagurira inzoga kugira ngo abo twazanye babashe kujya kurokora wa mukobwa. Mu gihe naguraga inzoga ndi kuri iyo bariyeri, wa muvandimwe w’Umututsi yarahanyuze arambona, ati "uri umwicanyi kimwe n’abandi".
Nari mfite imbunda, nambaye n’iyo myenda ya gisirikare ngenda nambaye nk’umuntu uri ku rugamba kimwe n’abandi. Iyo mbunda sinari nzi kuyikoresha, nta muntu nayicishije.
Ubwo Interahamwe nta kandi kazi twakoraga usibye kwirirwa tuvuza induru, tuvumbura abantu, twica […] ni uko mba njandamye muri Jenoside.
Uyu munsi hari abavuga ko Jenoside yakorewe Abatutsi itabaye; wemeranya nabo?
Ikindi navuga ni uko abantu bavuga ngo ntabwo Jenoside yabaye, yarateguwe iraba, njyewe ndakubwiza ukuri ngo n’icyatumye mfata inzira yo kubisobanura, ngomba kuvuga ibyabaye, uruhare rwanjye ntabwo narwita ruto kimwe n’uko nta muntu wagize uruhare muri Jenoside wakwita ruto.
Jenoside yarabaye, ibintu byo gukomeza gukwiza mu mahanga ngo ntabwo yabaye, ngo habaye Jenoside ebyiri; ntabwo kuri bariyeri twari twarahawe amabwiriza yo kureba Abahutu n’Abatutsi.
Abatutsi nibo bashakishwaga, kugeza n’ubwo umugabo yica umugore cyangwa umugore [….] njyewe naravuze nti reka nshime Imana ko bibaye umugabo wanjye adahari. Nashoboraga gutegekwa no kuvuga bati genda utwereke aho umugabo wawe yihishe n’abana bawe b’Abatutsi tubice.
Nari kubabuza se kubica ? Cyangwa se nanjye bakampa intwaro bati biyicire kuko hari abo byabayeho. Urumva ntabwo ari Jenoside ebyiri kuko uwashakishwaga ni Umututsi.
Jenoside yarabaye twayigizemo uruhare, icyo dukwiye gukora ni ugusaba imbabazi, ntacyo twakora ngo ibyabaye bigaruke byongere bibe bishya, uwishwe agaruke.
Imana itubabarire n’Abanyarwanda batubabarire, n’Isi yose ijye itubabarira ariko noneho si n’igihe cyo kuba wavuga ko nta Jenoside yabaye, byaba ari ugushinyagura birenze urugero.
Ubundi mu gihe cyo kwibuka abazize Jenoside yakorewe Abatutsi ku nshuro ya 28, abo twahekuye, abo twakoreye Jenoside bakiriho, njya mbabona bavuga kuri televiziyo bati twariyubatse kandi natwe n’ubwo twakoze ibyaha Leta yatubereye umubyeyi kudufunga bakatugaburira, bakadufasha, urarwara bakakuvuza ntabwo ari ukuduhembera ibyo twakoze ahubwo ni ukuturusha ubumuntu.
Mwamini ahamya ko Jenoside yakorewe Abatutsi yateguwe, akamagana abayihakana n'abayipfobya


text:
Huye: Barasabwa kudategereza ko umuganda ari wo ubakiza ibihuru
Umuyobozi wa Kaminuza y’u Rwanda wungirije ushinzwe igenamigambi n’imiyoborere, Dr. Papias Musafiri Malimba, arasaba abatuye mu nzu za Kaminuza i Huye kudategereza isuku y’umuganda.
Yabivuze nyuma y’umuganda wo ku wa 23 Gashyayantare 2019, ubuyobozi bw’Akarere ka Huye bwifatanyijemo n’abatuye mu Kagari ka Butare. Ni umuganda waranzwe no kuvanaho ibihuru ahitwa ku Itaba, mu gice cyubatsemo inzu za Kaminuza y’u Rwanda.
Dr. Musafiri yagize ati “Ntabwo biryoheye amaso cyangwa se n’umutima igihe cyose umuganda ari wo uzajya uza kudukorera isuku kugeza imbere mu bipangu byacu. Nk’abantu tujijukiwe, nibaza ko hari isomo twakuyemo.”
Dr. Musafiri yifuje ko umuganda wazagaruka muri aka gace batuyemo wazaba uwo kubafasha gutunganya imihanda no guca imiyoboro y’amazi.
Yagize ati “Hari ibitakorwa namwe muyatuyemo nko gukuraho amabati ya fibro-ciment cyangwa gutunganya amazu ava, ariko ibintu byo gukata ibyatsi no gukora isuku imbere muri rusange, turabisabwa nk’abahatuye, ariko tunabisabwa n’amategeko agenga imiyoborere myiza mu gihugu cyacu.”
Umuyobozi w’Akarere ka Huye, Ange Sebutege, yavuze ko kugira ngo uku kudakorera isuku inzu za Kaminuza y’u Rwanda bicike, komite ishinzwe isuku igiye guhabwa inshingano yo kubikurikirana.
Ati “Namwe mwabonye ko bidahesheje ishema kuba dufite mu mujyi wacu ahantu hameze kuriya, h’ibihuru inyuma y’amazu. Tugiye gushyiraho komite y’isuku, ibyo umuntu adashoboye gukora yibwirije, wenda hakurikizwa amabwiriza agenga isuku.”
Amabwiriza no 002 y’Inama Njyanama y’Akarere ka Huye yerekeye isuku, yo kuwa 30/12/2016, mu ngingo yayo ya kabiri avuga ko umuntu wese utuye mu Karere ka Huye afite inshingano zo kurengera, kubungabunga no kwita ku isuku.
Ingingo y’102 yo ivuga ko buri muturage w’Akarere ka Huye agomba gutera ibyatsi n’ibiti by’umurimbo hagati y’urugo rwe n’umuhanda aturiye kandi akabyitaho.
Aya mabwiriza ni yo bamwe mu batuye mu nzu za Kaminuza barenzeho, kuko uretse kuba hari abadakuraho ibihuru imbere mu ngo batuyemo, hari n’abatita ku busitani buri hagati y’inzu batahamo n’umuhanda, ari na ho umuganda watemye ibihuru.
Ayo mabwiriza anagena ko uwo bigaragaye ko adakora isuku mu nkengero z’urugo asabwa kubikosora, akanacibwa ihazabu y’ibihumbi 10 by’Amafaranga y’u Rwanda.


text:
1 2
Hahahahaha ariko disi burya ishyari ryica nkinzara nukuri. Umwana yababitsemo ubwoba kubwibikorwabye mutazapfa mugezeho, none dore mwashyushye imitwe reka sinakubwira amagambo yashize ivuga koko. Yewega! Butera azabarwaza paka mwanjiji mwe. Iyabaaaa ahubwo yarambabariye ngwakore ubwobukwe maze ngurebe inshinzi zikigali zisare noneho! Nyagasani weee bute uzambabariiiire uduheshe ishema natwe tukubere abayoboke mukobwa mwiza. Turagukunda none niteka ryose.
yamaze.niba umugiriye ishyari usabe Nyagasani agukize aguhe nawe ubone ukubaza izina.ndumva ntakidasanzwe kiraho.
niyo yaba atwite ntawamutera ibuye kuko hari benshi hanze aha babuze urubyaro.ndumva igiran n'amahirwe kuko nyiri umwana ashaka kumutwara! bangahe hanze hano bumiwe babuze nubabaza izina? yego yaba yarakubaganye ariko Imana irakicaye kuntebe y'imbabazi.nimba ari ukuri tumuhaye karibu mumubare w'abategarugori babereye urwanda kdi azagire urugo ruhire rwose.
kubakira izina kuri GITI numuvumo
Nanjye ibye ndabizi kuriya asigaye asa n'umuneke Wa kamara nikubera inda bamutwitse! Sha uyu musore ndamwemeye! Ngo yagiye kugura ubirongoranwa ra nyamara nyamugabo namara kumuhaga azahita yisangira utwana duhiye tweze muri Kigali.
urwanda rubivugaho iki yagiye atavuze nitwa kwizera ndi uganda
keep it up mukobwa mwiza ujye uhora ubabera urugero byinshi tukwigiraho nyc tymz
Mwibanga se ningombwako aho agiye ababwira muramushinzwe! Birabarebase?
Yoo uyu mukobwa rwose aratwite njyew ndabizi kandi yagiyr muri gahunda zubukwe ibyo mwagize ibanga byageze hanze uzakora ubukwe mukwa 8 tariki 7 ntamuntu utabizi rwose mutegereze inkuru yibya knowless nibya mutwaye Dubai bijye hanze vuba bidatinze
ariko aka ni akumiro. ibi se bimaze iki? uko uyu umukobwa ateye ntimubizi? ubu se buri hotel hose azahya araraguzamo muzajya mubuvuga? gahunda ze ni Clement ugomba kuzimenya we Uzi ko NGO azanye ibyamamare, !! uguze imbwa mu zabukuru ayicira icyarire!!!!
Birashoboka ko umunyamakuru amukeneye bityo akaba amuragiye. Muzashake ikiziriko . Harya umu star ibyo akoze byose bigomba kumenya . Agiye muri toilet nibindi. Ahaaa ¡¡¡
Ubu se wowe Sabin wanditse iyi nkuru tuzi aho uri. Ko wowe utahatangaje. Dukeneye amakuru afite icyo atwigisha
Ninde se umushinzwe? Niba yaragiye muri gahunda ye adashaka kubimenyekanisha, ubwo nyine niwe bireba, abandi ntacyo biturebaho.
Ibiganiro nu muhanzi ukomeye mwibanga hmmm ntabwo bikiri ibanga rero.
yagiye kugura ibikoresho byubukwe. ntawe utabizi inkuru irashaje. murindire kumugani inkuru ige hanze
Uyu mukobwa ejobundi azashyirwa mu mago mukwa 8 hageze sha ngo ushyirwe mumago Ange ibyo wavuze nukuri afite ubukwe none yabashyizeho ngo yajyanywe na musica arko Butera rwose
ko agaragara nkutwite ra
ariko singombwa ngomumenye gahunda ze, ahubwo mumugenda kuberiki? afite impamvu atababwiye .
numujyama
twabonye dukira live yawe muri guma guma warugiye kuzatumena amatwi.
1 2


text:
Ibidukikije
Icyanya Cya Nyandungu Cyarangije Kuba Indiri Y’Inyoni Z’Amoko Menshi
Mbere y’uko icyanya cya Nyandungu cyahariwe ubukerarugendo gifungurwa ku mugaragaro, inyamaswa z’amoko atandukanye harimo n’ay’inyoni zarangije kuhatura.
Ni icyanya kiswe Nyandungu Urban Wetland Eco-Tourism Park (NUWEP) cyubatswe ku buso bwa hegitari 121 mu kibaya cyegereye umuhanda ugana i Kabuga uturutse i Kigali mu bice bya Remera Giporoso.
Cyubatswe k’uburyo uhasuye ahasanga umwuka mwiza, intebe zo kwicaraho uruhuka ukaganira n’umukunzi cyangwa undi mwahatemberanye.
Ibiti n’ibyatsi bitoshye bituriye inzira z’abanyamaguru ndetse n’inyoni ziririmba biri mu byakira uhasuye.
The New Times yanditse ko amoko 72 y’ibiti ibihumbi 18 ari yo yatewe muri kiriya cyanya.
Nta nyamaswa y’inkazi ihaba, ariko uzahasanga inzoka n’utunyamasyo twinshi.
Hari n’ ibinyugunyugu n’ibikeri.
Ibiti byaho byarangije kuba ubuturo bw’inyoni zahubatse ibyari byinshi.
Gafotozi witwa Will Wilson yabwiye The New Times ko mu gihe cy’umwaka amaze mu Rwanda, yafotoye inyoni nyinshi muri kiriya cyanya ndetse ngo zigera mu moko 100.
Icyakora acyeka ko hari ubundi bwoko bwazo bushobora kuba butarigaragaza ngo bwiyereke ba gafotozi.
Avuga ko mu gihe cyose yamaze muri Kigali afotora inyoni z’aho, yaje gusanga mu cyanya cya Nyandungu hari ubwoko bw’inyoni butaba ahandi mu bice by’Umujyi wa Kigali no mu nkengero zawo.
Ahantu muri Kigali haba izindi nyoni ni ahitwa Nyarutarama Lake ndetse n’ahagenewe inyoni z’imisambi hitwa Umusambi Village aha n’aho ni mu gice cyegera umujyi wa Kabuga.
Wa gafotozi Will Wilson avuga ko hari igitabo ari kwandika ku nyoni z’i Kigali kugira ngo kizafashe abantu kumenya inyoni ziba muri Kigali n’aho bazisanga.


text:
Muhanga: Abanyamuryango ba RPF-Inkotanyi biyemeje kubaka inzu 19 z’abatishoboye
Abanyamuryango ba RPF Inkotanyi mu Murenge wa Nyamabuye mu Karere ka Muhanga, batangiye ubukangurambaga bw’ibikorwa bigamije guhangana n’ibibazo byugarije imibereho myiza y’abaturage.
Muri ubwo bukangurambaga bavuga ko bazakoramo ibikorwa bitandukanye birimo kubakira abatishoboye, mu rwego rwo gushyira mu bikorwa ibyo umukuru w’Igihugu akaba na Chairman mukuru w’umuryango RPF-Inkotanyi, yemereye abaturage ubwo yiyamamarizaga kuyobora Igihugu mu mwaka wa 2017.
Havugimana Philemon wo mu Murenge wa Nyamabuye utuye ku Kagitarama urimo kubakirwa inzu, avuga ko ku myaka 45 yari yarananiwe kwiyubakira, kandi ko ashimira Chairman mukuru wa RPF Inkotanyi uko yita ku buzima bw’abaturage.
Agira ati “Kuba mu nzu itagira icyumba mbana n’umugore n’abana babiri ntabwo twabonaga n’aho umuntu atereka ikintu, kwisanzura n’umugore byari ikibazo. Ubu iyi nzu igiye kumpa umutuzo nanjye nzahaguruka nkore mfatanye n’abandi kwiteza imbere”.
Umugore wa Havugimana na we avuga ko ubushobozi bucye bwatumaga batagira uko bubaka inzu, kuko basanzwe barya baciye inshuro, kuko ahorana uburwayi bigatuma umugabo ari we ukora wenyine.
Agira ati “Iyi nzu twapfaka kuryamamo kuko nta kundi twabigenza, abana ntaho twari kuba twabashyira, ubu bagiye kutwubakira ibyumba bitatu n’uruganiriro, ubwo ni ukwisanzura. Turashimira Perezida Kagame kuko usibye no kuba atwubakiye inzu anamfashiriza umwana wiga akamuha ibikoresho kuko ntaho nari kubikura, ubu mbonye inzu nzajya mbaho neza”.
Jean Claude Nshimiyimana ushinzwe ubukangurambaga mu muryango RPF-Inkotanyi mu Murenge wa Nyamabuye, avuga ko hari ibikorwa byihutirwa bijyanye no gukemura ibibazo byugarije imibereho myiza y’abaturage, aho biyemeje kubaka inzu 19 z’abaturage bigaragara ko batuye nabi.
Avuga ko kugira ngo bashyire mu bikorwa gahunda n’inshingano za RPF-Inkotanyi, biyemeje gufasha abo baturage, kandi ko muri manifesito ya RPF umuturage agomba kugira ubuzima bwiza.
Agira ati “Uyu muturage ntabwo yinyagamburaga mu kazu atuyemo, iyi turateganya ko izatuma yisanzura kuko izaba imukwiriye yumve atekanye, abone aho aryama n’aho aryamisha abana, igikoni n’ubwiherero”.
Avuga ko izo nzu 19 zizaba zuzuye zasakawe bitarenze Nzeri 2022, kugira ngo imvura y’umuhindo izagwe inzu zisakaye zitangirika, kandi ko ibindi bisabwa nk’isakaro byamaze kuboneka.
Avuga ko buri nzu nibura izaba ihagaze agaciro k’agera kuri miliyoni eshanu iteye umucanga, inafite imigende myiza ya sima igatunganywa ku buryo iba ibereye Umunyarwanda wihesheje agaciro.
Asaba abanyamuryango ba RPF-Inkotanyi kurushaho kurangwa n’ibikorwa bizamura abaturage, bitabira ibikorwa byo kubakira abatishoboye n’abakeneye izindi nkunga, mu bikorwa bitandukanye by’ubukangurambaga by’umuryango.


text:
Ubugi bw’ubutabera ubwo abasirikare ba RPA bageragezaga kwihorera
Kuwa Gatandatu tariki 1 Ukwakira 1994, hari hashize amezi atatu Jenoside yakorewe Abatutsi ihagaritswe. Ibikomere byari byose mu gihugu nyuma y’abatutsi basaga miliyoni bari bamaze kwicwa, igihugu kikiri amatongo.
Icyizere kuri uwo munsi cyari cyose nubwo imitima yari igikomeretse, bigaragazwa n’abasaga ibihumbi 30 bari bitabiriye ibirori byo kwizihiza imyaka ine yari ishize hatangijwe urugamba rwo kubohora u Rwanda.
Muri ibyo birori byabereye kuri Stade ya Kigali i Nyamirambo, Maj Gen Paul Kagame wari Visi Perezida akaba na Minisitiri w’Ingabo, yasabye abasirikare ba RPA gukomeza kurinda umutekano n’ituze by’abaturage, ababuza kwihorera.
Yagize ati “Mukwiriye kwirinda kwihorera. Mugomba kandi kurwanya abafite uwo mugambi bose bakagaruka mu nzira nziza. Tugomba guharanira ko Jenoside itazongera ukundi.”
Impanuro za Maj Gen Kagame ntabwo zumvikanye ku basirikare bose kuko nyuma y’ukwezi kumwe gusa, mu ijoro ryo kuwa 4 rishyira kuwa 5 Ugushyingo uwo mwaka, abasirikare batanu bafashwe bakekwaho uruhare mu rupfu rw’umucuruzi witwaga Hakizimana Mathias wari utuye i Mburabuturo mu Mujyi wa Kigali.
Abafashwe icyo gihe ni Havugimana Emmanuel, Caporal Kamugunga Innocent, Sergent Pio Ngamije, Caporal Uwamungu Jacques na Rutsindura Epimaque.
Abo basirikare bahoreraga mugenzi wabo wababwiye ko Hakizimana yagize uruhare mu gutsemba umuryango we muri Jenoside yakorewe Abatutsi.
Muri filime mbarankuru yiswe ‘Rwanda, un an après (1995)’, ubushinjacyaha bwa gisirikare buvuga ko abo bafashwe kuko bakekwagaho kuvana Hakizimana iwe, bakajya kumwica bamaze kumwambura ibyo yari yambaye n’amafaranga.
Umwe mu bakekwaga, yabwiye umunyamakuru ko yavukiye i Burundi kuko ababyeyi be bameneshejwe mu gihugu mu 1959. Yakandagiye mu Rwanda bwa mbere ubwo rwari rumaze kubohorwa n’ingabo za RPA yabarizwagamo.
Hari abo mu muryango we babaga mu Rwanda mbere ya Jenoside ariko ntiyari yemerewe kuza kubasura kubera ubutegetsi bwari mu Rwanda.
Ati “Ubwo twari turi mu rugamba [rwo kubohora igihugu] aho twanyuraga hose nabonaga abantu bapfuye, haba mu nzira no mu ngo ukabona abantu batemeshejwe imihoro. Ababyeyi, abana, abasaza. Mu nsengero twahasangaga abantu benshi biciwemo. Yego twari abasirikare ariko hari ubwo wabonaga ibyo bintu ukumva […] sinzi uko nabivuga.”
“Hari ubwo no kurwana byakunaniraga kubera kubona abantu bose bashize, ukibaza uti ese nitugera i Kigali, bizagenda bite?”
Undi mu bakekwa wari unatwaye imodoka batwayemo Hakizimana, yabwiye urukiko ko kujya gufata uwo mucuruzi byaturutse ku makuru mugenzi wabo yabahaye, avuga ko yagize uruhare mu kwica umuryango we muri Jenoside.
Ati “Numvaga Interahamwe ari ngombwa kuzifata kandi bo bampaga ibimenyetso ko uwo muntu yabiciye bene wabo. Ndavuga nti ‘ndabafasha tumujyanye mu butegetsi’ kuko nanjye mu muryango wanjye hapfuye abantu benshi.”
Ubusanzwe Hakizimana ngo bagombaga kumushyikiriza ubugenzacyaha kuri Brigade ya Remera mu Mujyi wa Kigali, byaje guhinduka nyuma.
Umwe mu baregwaga ati “Ubwo twageraga i Kigali sinabashije kubona umuryango wanjye, nasanze byose byarangiritse ahahoze ari iwacu. Naje kumenya ko uwagize uruhare mu gutsemba umuryango wanjye ari Hakizimana Mathias.”
Abo basirikare bamaze gufata Hakizimana, bamubajije niba koko ari we wishe umuryango w’umwe muri bo, aho kubyemera ababwira ko agiye kubaha miliyoni ebyiri bakamureka akigira i Nairobi muri gahunda yari ahafite yihuta.
Umwe mu basirikare ati “Twamubwiye ko nta mafaranga dushaka, ko icyo dushaka ari ubutabera. Yahise atubwira ngo mwanze ayo mafaranga kandi abandi barayafashe? Ibyo byahise bidutera umujinya kuko twahise tubona ko nta kindi kimenyetso dukeneye ngo tumenye ko ari umwicanyi. Nibwo twafataga umwanzuro wo kumwica.”
Icyaha cy’ubwicanyi muri icyo gihe mu Rwanda cyahanishwaga urupfu. Ni nacyo abo basirikare bari biteguye guhabwa, gusa bakagaragaza ko bashobora kuba barenganye.
Mbere yo kwinjira mu cyumba cy’urukiko ngo bakatirwe, umwe muri bo yagize ati “Ubwoba bwo turabufite ariko ikidutera agahinda ni ukubona ko abantu bakoze Jenoside kugeza n’ubu batigeze bagezwa mu butabera, ahubwo akaba ari twe tuburanishijwe mbere kubera ko twihoreye. Birababaje.”
Yakomeje agira ati “U Rwanda ni igihugu cyiza, gusa nyine ku bw’amahirwe make tugiye kugisiga. Ni agahinda kuba aribwo nari nkimenya u Rwanda. Ni nka paradizo nto.”
Ubushinjacyaha bwasabye ko Caporal Uwamungu Jacques, Sergent Ngamije Pio na Emmanuel Havugimana bahabwa igihano cy’urupfu mu gihe rwasanga baragize uruhare mu kwica Hakizimana Mathias.
Mu bushishozi bw’urukiko, abo basirikare bahawe ibihano bitandukanye ariko nta n’umwe wahanishijwe urupfu uretse Caporal Uwamungu Jacques wapfuye urubanza rutararangira.
Havugimana Emmanuel, Caporal Kamugunga Innocent na Caporal Pio Ngamije bakatiwe igifungo cy’imyaka ibiri naho Rutsindura Epimaque agirwa umwere.
Mu bihe bitandukanye, Perezida Paul Kagame yagiye avuga ko iyo haza kubaho kwihorera nyuma yo guhagarika Jenoside, ntaho u Rwanda rwari kugera.
Tariki 7 Mata 2022 ubwo yatangizaga iminsi ijana yo kwibuka ku nshuro ya 28 Jenoside yakorewe Abatutsi, yagize ati “Tekereza kandi kuri bamwe muri twe twari dufite intwaro, iyo twemera kwihorera, natwe tukica abari bishe abantu bacu. Mbere na mbere, twari kuba turi mu kuri iyo tubikora ariko ntitwabikoze, ahubwo twarabarinze.”
“Bamwe muri bo baracyariho uyu munsi, baracyaba mu nzu zabo, mu midugudu bari batuyemo. Abandi bari mu buyobozi, abandi bakora ubucuruzi. Kandi ni bamwe mu babigizemo uruhare, cyangwa bafite uko babyungukiyemo. Ntacyo twabatwaye.”
Perezida Kagame yigeze kugaruka kuri iyo ngingo kandi ubwo yafunguraga icyicaro gishya cya Carnegie Mellon University mu Ugushyingo 2019.
Icyo gihe yagize ati “Iyo twemera ko ibyo bibaho, kugeza n’uyu munsi twari kuba tugifite ubwicanyi bukomeza kubera ko bihinduka uruhererekane rudashira, buri wese akajya abona impamvu ituma agirira nabi undi, ugasanga ntabwo bigira iherezo.”
Perezida Kagame yavuze ko muri icyo gihe yari yikoreye umutwaro wo kugenzura uko abasirikare barenga ibyo bihe, kuko iyo bitaba ibyo, ingaruka zari kuba mbi kurushaho.
Ati "Nagombaga gufata ibyemezo, nk’abo basore bato bihoreye, muri njye nkumva ko bifite ishingiro, ariko nagombaga kuvuga ngo oya ntabwo mugomba kubikora, kandi nzirikana ko ninemera ko biba bikarangirira aho, buri wese aratangira kubikora."
Kugeza mu 2008, u Rwanda rwari rumaze kuburanisha abasirikare 46 ba RPA bakekwaho uruhare mu byaha by’intambara no kwihorera.
RPA ntiyigeze yihanganira abasirikare bayo bashatse kwihorera


text:
Nyuma y’iminsi 1,317 birangiye Ubwongereza bwikuye mu Muryango w’Ubumwe bw’Abanyabulayi
Nyuma y’imyaka irenga itatu babiharanira, kera kabaye Ubwongereza bwashyize businya gatanya n’umuryango w’ubumwe bwa Bulayi
Impundu z’ibyishimo ni kimwe mu byaranze umubare munini w’abatuye mu mugi wa Londres nyuma y’aho hashyizwe umukono ku masezerano ya burundi yemeza na none burundu ko igihugu cy’Ubwongereza n’ubwami bwayo bitakiri umunyamuryango wa UE umuryango w’ubumwe bw’ibihugu by’abanyaburayi.
Ni amasezerano yasinywe ahagana saa sita z’ijoro I Buruseri mu Bubiligi ari naho hari ikicaro gikuru cy’uwo muryango, amesezerano akimara gushyirwaho umukono, ibendera ry’ubwongereza ryahise rimanurwa maze urusaku rwinshi rw’Abongereza bari bashyigikiye BREXIT bari hanze y’iyo nyubako bavuza induru y’ibyishimo banaturitsa ibishashi byaka umuriro mu kugaragaza ibyishimo.
Ubwongereza bwari bumaze imyaka 47 mu mushinga w’Ubumwe bw’ibihugu bya Burayi, ariko mu mwaka wa 2016 nibwo muri icyo gihugu habayeho kamarampaka yasabaga ijwi ry’umuturage ku bijyanye no kwemerera cyangwa guhakanira icyo gihugu kwikura muri uwo muryango, maze haboneka amajwi 52 y’abemera ko Ubwongereza bwikura muri UE.
Abantu benshi bagiye bagira icyo bavuga, ariko ministre w’intebe w’Ubwongereza we mu byishimo byinshi yagize ati:”ni umunsi w’amateka, ni ibyishimo kubona tugera kucyo twaharaniye, ni inzira itari yoroshye na gato, ni itsinzi y’ubwisanzure ku muturage…” Bwana JOHSON BORIS yavuze ko atari iherezo, ahubwo ari intangiriro y’ibihe bishya mu mateka y’Ubwongereza.
Ministre w’intebe w’Ububiligi yavuze ko ababajwe no kugenda k’Ubwongereza nk’umunyamuryango ukomeye, ariko ko ik’ingenzi ari uburenganzira bw’umuturage bwubahirijwe. Leta Zunze ubumwe za Amerika zo zavuze ko zishimiye cyane ayo masezerano bunizeza Ubwongereza ko buzakomeza gukorana nabwo.


text:
Kumenyekanisha ikoranabuhanga mpuzamahanga rigezweho hamwe nibikoresho byiza byo mubikoresho byo gupakira.
Anping Maituo Metal Wire Mesh Co., Ltd. yatangiye gukora muri 2009 kandi uruganda rufite uburambe bwimyaka 10, Yabaye inyenyeri nziza cyane mu nyenyeri yinyenyeri.Ifite ubuhanga bwo gukora no kohereza mu mahanga insinga zinyuranye, zirimo insinga zishushanya, insinga zidafite ibyuma, inshundura zicyuma, ibyuma byagutse, amabati asobekeranye, uruzitiro rw’insinga, uruzitiro rwa meshi, umukandara wa hex na inanga, hamwe nizindi nsinga zikurikirana.Nta gusimbuza ubuziranenge bwo hejuru.


text:
>> Ababikira n'Abafurere
>> Ababikira ba Mutagatifu Yozefu
UMURYANGO « LITTLE DAUGHTERS OF SAINT JOSEPH » WASOJE UBUTUMWA BWAWO MURI DIYOSEZI YA BYUMBA
Kuri iki cyumweru ku wa 21 weruwe, Nyiricyubahiro Musenyeri Servilien NZAKAMWITA yatuye igitambo cy’Ukarisitiya muri paruwasi ya Muyanza yiragije Mutagatifu Bernard. Mu iki gitambo yaboneyeho gushimira no gusezera ku mugaragaro ababikira b’umuryango w’Abuzukuru ba Mutagatifu Yozefu (Little Daughters of Saint Joseph) basoje ubutumwa bwabo muri Diyosezi ya Byumba.
Aba bihayimaba bageze mu Muyanza mu mwaka wa 2001 baturutse hirya no hino muri aka karere (Kenya, Uganda) ndetse no mu gihugu cy’Ubutaliyani dore ko uyu muryango ari na ho ufite icyicaro mu mujyi wa Verona.
Bimwe mu bikorwa byabaranze, harimo kwita ku kigo nderabuzima cya Muyanza. Umushumba wa Diyosezi akaba yabashimiye ko bacyitayeho kigatera imbere. Umuyamabanga nshingwabikorwa w’umurenge wa Buyoga bwana Antoine Muhigira yongeyeho ko bagiraga urukundo rw’abaturage ku buryo bakoraga ingendo bakabasanga iwabo bakabavurira yo. Ikindi ni uko Ivuriro rifite échographie n’ibikoresho bigezweho byo kuvura amenyo.
Aba bihayimana kandi bafashije abana n’urubyiruko bashinga ishuri ry’incuke n’ishuri ry’imyuga. Gusa ikibababje ni uko ubu ayo mashuri yahagaze.
Mu Rwanda kandi bakorera ubutumwa muri paruwasi ya Rulindo y’Arkidiyosezi ya Kigali ku ishuri ry’Inyange.
Nyiricyubahiro Musenyeri akaba yarabasabye gukomeza kuzirikana kuri Diyosezi ya Byumba byashoboka bakazongera kugaruka. Yasabye urubyiruko rushaka kwiha Imana guhitamo uyu muryango bityo bikazatuma babona abo bohereza mu butumwa.
Mu ijambo rye, intumwa ya mama Mukuru w’Umuryango yashimiye umushumba wa Diyosezi uburyo yabakiriye akabafasha, bashimira abasaseridoti ba paruwasi ya Muyanza ndetse n’abaturage bose babaniye neza. Avuga ko n’ubwo ingorane zitabura bagiye bishimye. Kuba bagiye birababaje ariko na none birashimishije kuko bagiye gukomereza ubutumwa mu bindi bihugu bitaramenya Ivanjili ya Yezu Kristu.
Umushumba wa Diyosezi kandi yijeje abakirisitu ba paruwasi ya Muyanza ko mu minsi mike hazaba habonetse undi muryango uzaza gukomeza ibikorwa bakoraga. Mu gusoza yagize ati « aba Babikira ni imfura bakoze neza ubutumwa bwabo none badusigiye ivuriro ryiza ndetse n’ibintu byo mu rugo rwabo byose barabidusigiye, abagiye kuza ni ba Nyamugwahashashe »
Byanditswe : 2021-03-22 09:25:35
Uwabitangaje : A Isidore NDAYAMBAJE


text:
Ruhango: ‘Ndi Umunyarwanda’ yitezweho kunga ubumwe bw’abakozi b’Akarere
Abakozi b’Akarere ka Ruhango baratangaza ko kuganira kuri ‘Ndi Umunyarwanda’ bizagira uruhare mu kongera kububakamo ubumwe mu kazi kabo ka buri munsi.
Abakozi n’ubuyobozi bw’Akarere bagaragaza ko muri rusange nta kibazo cy’ubwiyunge bafite ariko ku kijyanye n’ubumwe hakigaragaramo utubazo rimwe na rimwe dushobora kugira ingaruka mbi ku mukozi uwo ari we wese.
Akarere ka Ruhango kakunze kujya kumvikanamo ibibazo mu bakozi batavuga rumwe haba mu bakozi bo hasi na Komite Nyobozi y’Akarere, hari na bamwe mu bakozi bagiye birukanwa cyangwa bagasezera ku mirimo kubera imyitwarire itanoze, hakabaho kutavuga rumwe ku kuva mu kazi kwabo.
Mu rwego rwo gukemura mu buryo burambye ibibazo nk’ibyo byakurura umwuka mubi mu bakozi, ubuyobozi bw’ako Karere bwateguye ikiganiro kuri Ndi Umunyarwanda mu midugudu yose no ku bakozi b’akarere ku buryo bwo gukorera hamwe no kwiyumvanamo.
Ikiganiro kuri ‘Ndi Umunyarwanda’ kandi kigamije gufasha abakozi gukira ibikomere, kubohoka ndetse no kwisanzura umuntu akavuga icyo yumva kimuremereye hagamijwe gukemura ibibazo bishobora kuvuka mu kazi bigafata indi ntera bigakemurwa mu buryo bw’ibiganiro.
Bamwe mu bakozi bavuga ko ikiganiro cyabafashije kuko babonye umwanya wo kuganira ku buryo bwiza bwabafasha gukemura ibibazo hagati yabo, bakarushaho kunga ubumwe no gutahiriza umugozi umwe.
Umwe muri bo avuga ko hari igihe mu kazi abakozi baba bafite ibikomere byabo bwite cyangwa bakura mu kazi bitewe na gahunda ziba zitandukanye basabwa gukemura uko babitegetswe, cyangwa hakurikijwe amabwiriza, ibyo bikaba byagira ingaruka ku musaruro umukozi asabwa gutanga bikaba byanamuviramo kunanirwa cyangwa guteshuka ku nshingano.
Avuga ko umwanya wo kuganira kuri ‘Ndi Umunyarwanda’ nk’isano ihuza Abanyarwanda ari uwo gusobanukirwa n’uko abantu bose mu kazi bafite amahirwe angana, uburenganzira bungana, no kumenya uruhare rwa buri wese afite ngo mugenzi we amererwe neza mu kazi.
Agira ati “Hano mu kazi mu bijyanye n’ubumwe hari ahari icyuho kandi yenda umuntu ugasanga atazi ko yabangamiye mugenzi we, hari n’ibindi usanga nko mu nama ikintu umuntu abajijwe sicyo asubije, ibyo mbibonamo ibikomere ku buryo usanga hari igihe hafatwa umwanzuro ugasanga umuntu ari kwikomeraho yirwanirira kuri wo, ugasanga hari ingamba ziboshye umuntu zitanatuma yisanzura hakabaho n’ibidindira kubera izo ngamba”.
Yongeraho ati “Usanga amakimbirane menshi aterwa no kuba abantu bataraganiriye ngo bajye inama, inshuti nyinshi zitana kubera ko abantu batahuye ngo baganire bajye inama, ariko nk’ubu duhuye tukaganira bituma umuntu asobanukirwa mugenzi we, bikagira icyo bimara kuko Ndi Umunyarwanda bivuze no kubohoka”.
Umukozi w’Akarere ka Ruhango ushinzwe guhuza ibikorwa by’itorero, Mukaburanga Floride, avuga ko kuganira kuri Ndi Umunyarwanda mu kazi, bifite agaciro kuko abakozi b’akarere na bo bafite uruhare mu kwimakaza iyo gahunda.
Agira ati “Twongeye kugaruka natwe ku bumwe bwacu, aho dukorera tubona ko ubumwe bwacu dukwiye kubwubaka, tubona ko Ndi Umunyarwanda ari isoko y’amahoro, ari isoko y’Ubumwe ari na yo mpamvu twafashe umwanzuro wo gukomeza kubaka umuco w’amahoro, gukorera hamwe, kubaka ubumwe”.
Yongeraho ati “Twafashe umwanzuro kandi wo kugira umwanya uhagije wo kuganira, kumenyana hakabaho igihe cyo kumva abantu bamwe ku bandi, kumva ibikomere byabo tuganire n’abafite ibikomere bigende bikira buhoro buhoro, kuko iyo abantu baganiriye bamenyanye habaho no komorana ibikomere”.
Umuyobozi w’Akarere ka Ruhango, Habarurema Valens, avuga ko abakozi basobanukiwe na Ndi Umunyarwanda bisanzura kandi hagiye kujya hashyirwaho uburyo bwo kuganira kuri gahunda nziza za Ndi Umunyarwanda, hagamijwe gutekerereza abaturage no gutekereza ku nshingano z’abakozi mu kazi kabo ka buri munsi.
Agira ati “Abantu iyo bari hamwe nk’Abanyarwanda bakora nk’umuntu umwe, iyo abantu bari mu njishi ntawe ugomba kurekura kuko iyo umwe arekuye bose bagira ikibazo, ubwiyunge bumeze neza nta mukozi ufitanye n’undi ikibazo”.
Yongeraho ati “Ariko ku bumwe hari igihe umukozi umwe ashobora kugira ikibazo cyatuma ataboneka ku kazi ntabone uko afatanya na mugenzi we, gukorera hamwe ni byo twaganiraga, uko abakozi barushaho kunga ubumwe kuko ubwiyunge bwo nta kibazo dufite”.
Ikiganiro cya Ndi Umunyarwanda cyahuje abakozi bose b’Akarere cyanabereye mu midugudu yose y’ako karere kugira ngo Abanyaruhango barusheho kumva kimwe ibyiza by’iyo gahunda, kandi umusaruro uvamo ugirire abakozi, abayobozi n’abaturage akamaro.
Ibitekerezo ( 1 )
Ariko se koko "ndi umunyarwanda" ishobora kunga abanyarwanda?
Leta uko zigenda zisimburana,zose zivuga ko hariho ubumwe n’amajyambere.Muribuka Leta yavuheyo ukuntu yavugaga ko byarangiye abantu bunze ubumwe.Le 01/10/1994,intambara yararose abanyarwanda barumirwa.Nyamara baririmbaga Ubumwe n’Amahoro.Mu Burundi,bamaze gutera igiti cy’ubumwe n’Ubwiyunge,bahita bicana Ndadaye amaze kwicwa.Intambara irarota.Hali byinshi bidutanya.Igihe cyose bitazavaho,nta bumwe bushoboka.Never.


text:
Twubahiriza umukiriya wa 1, ubuziranenge bwo hejuru 1, gukomeza gutera imbere, inyungu zinyuranye hamwe no gutsindira inyungu.Iyo ubufatanye hamwe nabakiriya, duha abaguzi serivise nziza yo murwego rwohejuru.
Ibyerekeye Twebwe
Umwirondoro w'isosiyete
DTS ifite icyicaro mu Bushinwa, iyayibanjirije yashinzwe mu 2001. DTS ni umwe mu batanga inganda zikomeye mu nganda zikora ibiribwa n'ibinyobwa muri Aziya.
Muri 2010, isosiyete yahinduye izina yitwa DTS.Isosiyete ifite ubuso bwa metero kare miliyoni 1.7 kandi, icyicaro gikuru kiri i Zhucheng, intara ya Shandong, gifite abakozi 160.DTS ni ikigo cyubuhanga buhanitse gihuza ibikoresho fatizo, ibicuruzwa R&D, igishushanyo mbonera, umusaruro ninganda, kugenzura ibicuruzwa byarangiye, ubwikorezi bwubwubatsi na serivisi nyuma yo kugurisha.
Isosiyete ifite CE, EAC, ASME, DOSH, MAMA, KEA, SABER, CRN, CSA nibindi byemezo mpuzamahanga byumwuga.Ibicuruzwa byagurishijwe mu bihugu n’uturere birenga 35, kandi DTS ifite abakozi n’ibiro bishinzwe kugurisha muri Indoneziya, Maleziya, Arabiya Sawudite, Arabiya, Miyanimari, Vietnam, Siriya n’ibindi .. Hamwe n’ibicuruzwa byujuje ubuziranenge na serivisi nziza nyuma yo kugurisha , DTS yatsindiye ikizere cyabakiriya kandi ikomeza umubano uhamye wo gutanga no gukenera ibicuruzwa birenga 130 bizwi cyane mu gihugu no hanze yacyo.
Igishushanyo n'Inganda
Kugirango ube ikirango cyambere mubucuruzi bwibiribwa n'ibinyobwa ku isi nintego yabantu ba DTS, dufite inararibonye kandi zibishoboye injeniyeri zubukanishi, abashinzwe ibishushanyo mbonera hamwe naba injeniyeri bashinzwe iterambere rya software, ni intego yacu ninshingano zo guha abakiriya bacu ibicuruzwa byiza , serivisi n'ibidukikije bikora.Dukunda ibyo dukora, kandi tuzi ko agaciro kacu kari mu gufasha abakiriya bacu kwihesha agaciro.Kugira ngo duhuze ibyifuzo byabakiriya batandukanye, dukomeje guhanga udushya, kugirango dutezimbere kandi dushushanye ibisubizo byoroshye kubakiriya.
Dufite itsinda ry'umwuga riyobowe n'imyizerere imwe kandi duhora twiga kandi dushya.Ikipe yacu ikungahaye cyane kuburambe, imyitwarire yitonze yo gukora hamwe numwuka mwiza bihesha ikizere abakiriya benshi, kandi kandi nigisubizo cyabayobozi bashobora kumva, guhanura, gutwara isoko ryamasoko bafite gahunda kandi bagakorana nikipe kuyobora. guhanga udushya.
Serivisi n'inkunga
DTS yiyemeje guha abakiriya ibikoresho byiza byujuje ubuziranenge, tuzi ko nta nkunga nziza ya tekiniki, ndetse n'ikibazo gito gishobora gutera umurongo wose w’ibikorwa byikora guhagarika gukora.Kubwibyo, turashobora gusubiza byihuse no gukemura ibibazo mugihe duha abakiriya ibicuruzwa mbere yo kugurisha, kugurisha na serivisi nyuma yo kugurisha.Niyo mpamvu kandi DTS ishobora gufata neza imigabane nini ku isoko mu Bushinwa kandi igakomeza kwiyongera.
Urugendo
Nyamuneka rwose wumve neza kutwoherereza ibyo usabwa kandi tuzagusubiza asap.
Twabonye itsinda ryubuhanga bwumwuga kugirango dukorere ibyo ukeneye byose.
Ingero zidafite ikiguzi zishobora koherezwa kubwawe kugirango wumve amakuru menshi.
Mu rwego rwo kuzuza ibyo usabwa, nyamuneka rwose wumve neza.
Urashobora kutwoherereza imeri hanyuma ukatwandikira muburyo butaziguye.
Byongeye kandi, twishimiye gusura uruganda rwacu ruturutse kwisi yose kugirango tumenye neza ishyirahamwe ryacu.


text:
Ku bufatanye n’Ubuyobozi bw’Akarere ka Karongi n’Impuzamiryango yita ku burenganzira bwa muntu CLADHO abana bahuguye bagenzi babo bahagarariye abandi ku ruhare rwabo mu bibakorerwa no guhangana n’ihohoterwa ribakorerwa
Abana bahuguwe ni ahagarariye abandi mu tugari tugize imirenge 5 y’akarere ka Karongi, ariyo (Rubengera, Mubuga, Gishyita, Ruganda na Murambi). akaba ari amahugurwa y’iminsi 2 yabaye muri iki cyumweru turi kugana ku musozo.
Abana bahuguye bagenzi babo bavuga ko ari iby’agaciro kugirirwa icyizere nabo ubumenyi bahawe bakabasha kubuha bagenzi babo, bagasanga bizatuma nabo abo bahuguye ubumenyi bahawe bajya kubukwirakwiza mu giturage cy’aho bakomoka.
Tuyishime Dorcas, uhagarariye abana mu murenge wa Rubengera ashimira amahugurwa bahawe kuko yatumye basobanukirwa uburenganzira bwabo kandi azabafasha kujya kwigisha abo bahagarariye mu tugari baturutsemo.
Ati “Abana bamwe bashyize imbaraga mu kumenya uburenganzira bwabo birengagiza inshingano zabo, ariko mu duce dukorwamo ubukangurambaga byagiye bijya ku murongo, kandi n’ababyeyi nabo bakeneye amahugurwa mu kubitandukanya. Tukaba twishimiye aya mahugurwa twahawe kuko aratuma abana bahagarariye abandi mu tugari nabo bajya kwigisha bagenzi babo. Iyi n’impamba izafasha umwana kugira uruhare mu bimukorerwa kandi akigisha bagenzi be ibyo nawe asobanukiwe.”
Tuyishime na bagenzi be baganiriye baganiriye na Rwandanews24 bose icyo bahurizaho n’uko kuva bahabwa ijambo ibitekerezo byabo bigatangira kwakirwa mu igenamigambi, ibikorwaremezo bikomeza kubegera kandi nabo baratanze ibitekerezo.
Umutoniwase Josiane, Umukozi w’impuzamiryango yita ku burenganzira bwa muntu CLADHO akaba umwe mubakurikiranaga imigendekere y’aya mahugurwa mu murenge wa Rubengera avuga ko batekereje aya mahugurwa nyuma yo kubona ko imibare y’abana bahohoterwa ikomeza kwiyongera.
Ati “Twari twaje kureba uko abana bahuguwe mu cyiciro cya mbere bahugura bagenzi babo, ibi bikaba byakozwe kugira ngo ubumenyi n’ubushobozi bahawe babigeze kuri bagenzi babo, aho abana baganirije bagenzi babo ku ruhare rw’abo mu bibakorerwa n’uruhare rwabo mu guhangana n’ihohoterwa ribakorerwa.”
Umutoniwase akomeza avuga ko bategereje iki gikorwa nyuma yo kubona ko ihohoterwa rikorerwa abana rigenda ryiyongera umunsi ku munsi, kandi abana batari basanzwe bagira ijambo mu bibakorerwa, ibi bikaba bizagira uruhare mu kugabanya ihohoterwa rikorerwa abana.
Niyizurugero Mediatrice, umukozi ushinzwe abana mu karere ka Karongi yakebuye abana bacyumva ko bazaharanira uburenganzira bwabo batubahiriza inshingano.
Ati “Abana ntimuharanire uburenganzira bwanyu ngo mwibagirwe inshingano zanyu, kuko iyo umwana atubahirije inshingano ze bigira ingaruka nyinshi kuko usanga uwo azasaba ko yubahiriza uburenganzira bwe nawe agorwa no kubwubahiriza kandi umwana aba nta ruhare agaragaza mu bimukorerwa.”
Niyizurugero akomeza asaba abana kugira uruhare mu guhangana n’ibibazo bibugarije, bakihesha agaciro kandi bakaba mu nshingano zabo kuko ababashuka batabona aho bamenera, bikazatuma umwana agira ubuzima bwiza.
Akomeza ashimira ubufatanye CLADHO igaragaza mu kongerera abana ubumenyi.
Aya mahugurwa y’abana bahagarariye abandi mu tugari tugize imirenge 5 y’Akarere ka Karongi yabayeho ku bufatanye bwa CLADHO, UNICEF na NCDA, bikaba biteganyijwe ko aba bana bo mu tugari nabo bazajya guhugura abo bahagarariye mu midugudu hagamijwe ko umwana agira uruhare mu bimukorerwa kandi akarindwa icyitwa ihohoterwa cyose.


text:
Umuhanzi wo mu gihugu cya Nigeria Stanley Omah Didiau uzwi nka Omah Lay umwe mu bakunzwe muri iki gihugu yatangaje ko mu minsi ishize yagize indwara y’agahinda kenshi yari igiye gutuma yiyahura kubera ibyo yari maze iminsi abona mu nshuti ze .
Uyu musore w’imyaka 24 yatangaje ko iyi ndwara yatumye agira ibitekerezo byinshi byashoboraga gutuma yiyahura mbere y’uko ashyira alubumu ye nshya yise “Boy Alone”
Mu butumwa aherutse gushyira kuri Twitter ye yagize ati “Iyi alubumu Boy Alone bishoboka.ko aribwo bwa nyuma mwongera kumva ijwi ryawe ndirimba indirimbo zanjye .
Yakomeje avuga ko amaze igihe yumva yaracitse intege ndetse atanatekanye muriwe kubera agahinda kenshi kugeza aho nataga umutwe ku buryo numvaga nshaka kwiyahura n’avait mu buzima bw’abazima .
Ku bijyanye ni icyamuteraga ako gahinda kenshi ari impinduka nyinshi yabonaga mu bantu be ba hafi ndetse n’inshuti ze .
Yagize ati “Narebaga abantu nizeraga cyane kandi mfata nk’ikitegererezo batakinyereka urukundo ,naba ndi kumwe nabi nkabona mu maso yabo basigaye bantekerezaho ukundi bananshidikanyaho ndetse bamwe batakinanyubaha nka mbere .Ibyo rero byatumaga bamfitiye urwango ku nari ntangiye kwibura .
Ibyo byose byaje guhuhuka bifata indi ntera aho yasambanyaga umuganga wamufasha mu bijyanye n’imitekerereze wamwitagaho mu kumugira Inama .
Omah Lay nubwo yaciye muri ibyo bibazo byose ubwo yarangizaga gukora kuri alubumu ye ya Boy Alone yaje gutekereza agasanga ari umwe mu bahanzi bakunzwe cyane muri Afurika atangira kwitekerezaho bundi bushya, kugeza ubu uyu muhanzi ameze neza akomeje imyiteguro yo kuzamurika alubumu ye .